O`Konel: Neophodan svobuhvatni sporazum u sadašnjim granicama\nTanjug 12. decembra 2018. 19:34\nPRIŠTINA – Britanija smatra neophodnim postizanje sveobuhvatnog sporazuma o normalizaciji odnosa Beograda i Prištine u postojećim granicama, kaže ambasador te zemlje u Prištini, Ruri O`Konel, koji povećanje poreza za 100 odsto na robu iz Srbije definiše kao „reakciju na provokaciju“, a aktivnosti na povlačenje priznanja kosovske nezavisnosti vidi kao pokušaj destabilizacije.\nU razgovoru s građanima na Fejsbuku, O`Konel navodi da „šta god da se desi, neophodno je da obe strane budu ozbiljno uključenje u postizanje tog sporazuma“.\nU interesu svih je da vide, kako je naveo, „dve suverene i nezavisne države u prijateljskim odnosima“.\nŠto se Prištine tiče, njegov savet se, kaže, nije promenio i isti je kao i svih prethodnih meseci, a to je potreba da se postigne dogovor o „pregovaračkoj strukturi“ koja će biti angažovana na konačnom sporazumu i njegovoj primeni u skladu sa principima EU i podrške građana.\nBritanija, dodao je, nema rok do kada bi konačni sporazum Beograd i Priština trebalo da postignu, ali je, kaže, važno da on bude sveobuhvatan i da obezbedi napredak „obeju država“.\n„Danas može izgledati neverovatno, ali ima bezbroj slučajeva gde su dve neprijateljske države danas prijateljske. Rokova nema, ali ne treba gubiti vreme i mislim da bi obe države trebalo ozbiljno da se angažuju“, rekao je O`Konel, prenela je Koha onlajn.\nNa pitanja koja su se odnosila na transformaciju Kosovskih bezbedosnih snaga u vojsku, britanski diplomata je ponovio stav Ujedinjenog Kraljevstva da „Kosovo ima pravo da ima oružane snage“.\n„Ujedinjeno Kraljevstvo smatra da je pravo Kosova da stvori svoje oružane snage. Nastavljamo da podstičemo Kosovo da se ponaša odgovorno i transparentno u konsultaciji sa saveznicima NATO-a i da poštuje svoju posvećenost KFOR-u, uključujući i razmenu pisama 2012-2013“, naveo je on.\nBritanija je, kazao je, spremna i u tome da pomogne Prištini.\n„Ujedinjeno Kraljevstvo je tokom godina podržalo Oružane snage Kosova i Kosovskog zaštitnog korpusa. Posebno smo se fokusirali na obuku oficira i podoficira, koji će u budućnosti biti jezgro te sile“, rekao je O`Konel.\nPodsetio je da je njegova zemlja Prištini pomagala u raznim oblastima, a na pitanje da li je Britanija spremna da budućim „oružanim snagama“ ustupi i vojnu opremu, O`Konel je upitao: „Da li zaista mislite da je to najvažnija stvar koja je Kosovu potrebna sada“.\nUpitan od građana da li vidi Srbiju i Kosovo u EU, O`Konel je, kako se navodi, izbegao diplomatski da govori u ime Unije, već je to učinio samo u ime zemlje koju predstavlja.\n„Srbiju i Kosovo vidimo kao dve suverene države, nezavisne i susedne i imamo dobre odnose sa obema“, rekao je britanski diplomata, koji se, međutim, nije složio da EU ima nešto protiv Prištine i da zbog toga nije odobrena vizna liberalizacija.\n„Iskreno, mislim da to ne stoji. Evropa je drugi po veličini investitor po glavi stanovnika na Kosovu, u poređenju sa bilo kojom zemljom u svetu. Razumem frustracije, ali ponuda za liberalizaciju viznog režima je izvršena na osnovu dobre volje… Znam da može biti frustrirajuće, ali smo uvek videli Kosovo kao ravnopravnog člana evropske demokratske porodice. Ponekad diplomatski odnosi variraju odozdo prema gore, ali je vaša zemlja u Evropi i to je nesporno“, rekao je O`Konel.\nOdgovarajući na pitanje o diplomatskim aktivnostima Beograda na povlačenju priznanja kosovske nezavisnosti, O`Konel je rekao:\n„Mi priznajemo nezavisnost Kosova i iskreno reagujemo kada druge zemlje u regionu preduzmu aktivnosti koje destabilizuju ili su protiv vrednosti koje su pozvani da poštuju“.\nKomentarišući meru Prištine o uvođenju dodatih 100 odsto poreza na robu iz centralne Srbije, britanski diiplomata kaže da je tu reč o „provokaciji i reakciji“.\nOn kaže da njegova zemlja razume okolnosti koje su naterale kosovsku vladu da donese odluku o tome, te da su one preduzete kako bi se, kako je rekao, predupredile negativne posledice.\nPrištini je savetovao da poštuje pravila.\n„U ovom slučaju, CEFTA ima pravila i mehanizme koji se moraju poštovati. Kosovo treba da poštuje ta pravila ako želi da bude tretirano kao ozbiljna država. Međutim, Srbija bi trebalo da se drži svojih obaveza. Obe strane bi trebalo da izbegavaju akcije koje ugrožavaju sigurnost i povećavaju tenzije“, rekao je O`Konel.


Inzko u SAD-u: Opasna politička avantura RS-a sa nepredvidivim posljedicama – Informer\nInzko u SAD-u: Opasna politička avantura RS-a sa nepredvidivim posljedicama\nBosna i Hercegovina je suočena s najozbiljnijim prijetnjama Daytonskom mirovnom sporazumu od kad je potpisan 1995. godine, izjavio je visoki predstavnik i specijalni predstavnik EU u BiH Valentin Inzko prilikom susreta sa zamjenikom državnog sekretara SAD-a Jamesom Steinbergom u srijedu u Washingtonu, saopćeno je iz OHR-a.\nU proteklim godinama, suverenitet, teritorijalni integritet i funkcionalnost BiH stalno su bili predmet sve većeg osporavanja. Sad, sedam mjeseci nakon izbora, još nema izgleda za formiranje nove vlade na državnom nivou, a proces evroatlantskih integracija je zaustavljen.\nProšlog mjeseca, Narodna skupština RS donijela je odluku o održavanju referenduma usmjerenog protiv državnih pravosudnih institucija i ovlaštenja visokog predstavnika koja je dobio od UN-a.\nTaj potez predstavlja prijetnju samim temeljima na kojima počiva mir u BiH u proteklih 15 godina.\n“Odgovor međunarodne zajednice na ove aktivnosti mora biti odlučan i jedinstven”, rekao je visoki predstavnik i specijalni predstavnik EU Inzko.\nUstav Bosne i Hercegovine, koji je također i Aneks 4 Mirovnog sporazuma, ne dozvoljava niti jednom od entiteta u Bosni i Hercegovini da odbacuju nadležnost državne institucije.\n“Političari u RS to znaju i trebaju znati da je podrivanje Mirovnog sporazuma opasna politička avantura – i to avantura koja može imati nepredvidive posljedice“, rekao je visoki predstavnik i specijalni predstavnik Inzko.\n“Naš zajednički odgovor na ovo bit će također i rano testiranje Službe za vanjske poslove Evropske unije“, rekao je Inzko. Na trenutni razvoj situacije ne treba gledati kao na kratkoročnu krizu, nego kao na kulminaciju nesretnih događaja u nekoliko posljednjih godina, što ukazuje na potrebu kontinuiranog međunarodnog prisustva u BiH.\n“BiH još nije postigla političku stabilnost koja joj je potrebna da dalje nastavi samostalno”, naglasio je visoki predstavnik Inzko.\n“Potreba za međunarodnim prisustvom sa izvršnim ovlastima poput onih koje imaju Ured visokog predstavnika i EUFOR je evidentna”.\nMeđunarodna zajednica treba da sačuva dovoljno instrumenata da spriječi pokušaje poništavanja ranijih postignuća u izgradnji države i stvaranja nestabilnosti, što bi moglo imati negativne posljedice za cijeli region.\nVisoki predstavnik zahvalio je zamjeniku državnog sekretara Steinbergu za snažan i konstruktivan angažman Sjedinjenih Država u BiH, uključujući i njihovu suštinsku ulogu u Vijeću za provedbu mira.\nTagsavantura dodik posljedice referendum rs SAD sankcije steinberg valentin inzko\nDrogiranje uživo na televiziji\nŠpanija: Potres jačine 5,1 stepeni, ima mrtvih, srušeno nekoliko zgrada


Аутор Fly from Niš јун 04, 2021\nŠvajcarski nacionalni avio-prevoznik SWISS planira da prve redovne letove pokrene iz Niša od 5. jula, a ne 3. jula kako je ranije najavio. SWISS pored ove promene menja i planirane termine letenja pa će umesto ponedeljka i subote leteti svakog ponedeljka i petka. Ovaj prevoznik takođe je planirao letove tokom majskih praznika, ali je zbog ograničenja za putovanja u Švajcarsku odustao od ovih letova.\nKako su ranije objasnili iz SWISS-a za portal "Fly from Niš", oni redovno prate situaciju i tražnju putnika za pomenutim letovima, te da će u zavisnosti od toga sam red letenja korigovati tokom vremena.\nOd 5. jula SWISS će letove obavljati avionima Airbus A220-100 odnosno Airbus A220-300 kapaciteta 125 odnosno 145 sedećih mesta. Ovaj avio-prevoznik planira da obavlja redovan saobraćaj sa Aerodroma Konstantin Veliki Niš dva puta nedeljno odnosno svakog ponedeljka i petka.


Čanak: Ligi pripada mesto predsednika Skupštine Vojvodine | Autonomija\nČanak: Ligi pripada mesto predsednika Skupštine Vojvodine\nSVM je ekspozitura desničarskog Fidesa\nPredsednik Lige socijaldemokrata Vojvodine (LSV) Nenad Čanak izjavio je danas da će sutrašnje glasanje o promeni izbornog sistema u Vojvodini značiti i „apsolutnu\npromenu odnosa u vladajućoj koaliciji“ u pokrajini i poručio da njegovoj stranci treba da pripadne mesto predsednika Skupštine Vojvodine.\nČanak je za Radio televiziju Vojvodne rekao da očekuje rekonstrukciju pokrajinske vlasti, ne isključujući ni promenu premijera.\n„Za Ligu nije tema ko će biti premijer ako radi svoj posao kako treba, a Pajtić to ne radi“, rekao je Čanak i dodao da LSV nema problem da Pajtić ostane na tom mestu, ali da on na taj način „ignoriše koalicione partnere“.\nČanak je rekao da očekuje „da se snaga LSV vrednuje i poštuje“, kao druge po jačini stranke u parlamentu, te da pod tim podrazumeva da je SVM pripalo mesto predsednika Skupštine Vojvodine iako imaju manje poslanika od LSV. Naveo je i da je LSV tražila to mesto, ali da ga nije dobila.\nČanak je kazao da ne zna s kim o ovom pitanju treba da razgovara u Demokratskoj stranci (DS), izrazivši sumnju u legitimitet izbora Bojana Pajtića za novog predsednika DS.\nDodao je da će dalje razgovore na tu temu, unutar aktuelne koalicije, započeti kada prođe sutrašnja sednica parlamenta.\nKritikovao je i koalicione partnere iz SVM, navodeći da je ta stranka „ekspozitura mađarske desničarske stranke Fides“. „SVM je dobila evropskog poslanika, dok je istovremeno na vlasti u Srbiji na nacionalnom, pokrajinskom i na lokalnom nivou. Šta će se desiti kad dođu u koliziju interesi Srbije i Mađarske u Evropskom parlamentu i za koga će glasati poslanici SVM, stranke koja je i u Vladi Srbije“, istakao je Čanak.\nNa pitanje da li će uslediti i inicijativa za smenjivanje Vlade Vojvodine ili raspisivanje izbora, Čanak je kazao da „LSV nije zainteresovana da nešto ruši, već da nešto sagradi“.\nOcenio je i da LSV ne može biti u pokrajinskoj vladi čiji bi premijer bio Igor Mirović jer postoje prepreke iz prošlosti, zbog kojih nije želeo ni da bude u vladi Aleksandra Vučića, iako je mogao.\nDodao je da postoje ljudi u SNS sa kojima bi LSV mogla da sarađuje, kao što je bivši ministar poljoprivrede Goran Knežević.


U Loznici nema novih slučajeva inficiranih - NewsHub\nU Loznici nema novih slučajeva inficiranih\nĐurić je navela da je broj obolelih nepromenjen, i da je od petoro koji imaju HIV, samo jedan od njih nosilac virusa. Ona je pdosetila da je u Loznici svojevremeno bilo 15 registrovanih sa virusom HIV-a, ali da njih deset nisu više živi\nNa celom mačvanskom okrugu je registrovano 43 HIV pozitivnih, od koji su 12 nosioci HIV virusa, 15 je obolelih, dok je 16 osoba od te bolesti umrlo.\nZbog malog odziva građana da se testiraju na ovaj virus, postoji sumnja da je broj obolelih i zaraženih tim visrusom i do 10 puta veći, objasnila je Đurić.\nLoznički Dom zdravlja ove godine nije ušao u program besplatnog i anonimnog testiranja na HIV, rekla je Đurićeva i najavila da će tokom naredne nedelje, Zavod za transfuziju krvi testiranje sve zainteresovane građane.\nOna je rekla da preventivni centar radi aktivno na podizanju svesti o toj bolesti, naročito kod mladih, koji su skloniji čestoj promeni partnera, stoga su tokom godine organizovali niz tribina i edukativnih radionica, za učenike osmog razreda osnovnih škola i srednjoškolce, kako bi im ukazali na značaj zaštite i prevencije tokom seksualnih odnosa.\nPovodom obeležavanja Svetskog dana borbe protiv side, loznički Dom zdravlja će u partnerstvu sa Kancelarijom za mlade i Crvenim krstom, organizovati uličnu akciju u srednjoškolskom parku u Loznici.\nPosetiocima će biti deljene crvene trake kao simbol borbe protiv te opake bolesti, zaštitna sredstva i edukativni materijal.\nOvogodišnji slogan akcije je Nijedan život izgubljen zbog side, a poseban akcenat će biti stavljen na pravovremeno testiranje, kako bi se osobe zaražene virusom, na vreme uključile u proces lečenja i time značajno odložili obolevanje, i kako bi njihov život bio duži i kvalitetniji.


Jermeniji preti „arapsko proleće“ - 21.07.2016, Sputnik Srbija\nJermeniji preti „arapsko proleće“\nPasivnost političke elite u Jermeniji zbog nerešavanja talačke krize u prestonici te zemlje, koja traje još od 17. jula, može biti iskorišćena od strane... 21.07.2016, Sputnik Srbija\n21:08 21.07.2016 (Osveženo: 10:26 22.07.2016)\n© Sputnik / Uđi u foto-galerijuSituacija zgradu u Jerevanu, Jermenija\nPasivnost političke elite u Jermeniji zbog nerešavanja talačke krize u prestonici te zemlje, koja traje još od 17. jula, može biti iskorišćena od strane opozicije kako bi destabilizovala situaciju što bi u najgorem scenariju rezultiralo nekakvim globalnim konfliktom po uzoru na Evromajdan i arapsko proleće, smatraju analitičari.\nNajveći problem je što su učesnici te akcije, pored zahteva da se oslobodi opozicionar Žirajr Sefilijan, preko društvenih mreža pozivali građane da izađu na ulice i organizuju proteste protiv aktuelnog političkog sistema i time pokušali da iniciraju širi sukob, smatra Artur Atajev sa ruskog Instituta za strateška istraživanja.\n„Ta grupa nastoji da brani svoje stavove čak i oružjem, što je svojevrsna poruka jermenskom predsedniku da je vreme za preokret i za preduzimanje ozbiljnijih mera“, ističe on.\n20 Jul 2016, 20:17\nIstovremeno, politikolog Vladimir Novikov za Sputnjik kaže da situacija sve više liči na ono što se zove „kriza vlasti“, kao i da bi trebalo imati u vidu da Jermenija i dalje živi u uslovima nerešenog konflikta sa Azerbejdžanom.\n„U Jermeniji, kao i u svakoj zemlji koja ima nerešene konflikte, važnu ulogu igraju grupe ratnih veterana i političke stranke sa vojnim ograncima. Sa pravne tačke gledišta, ljudi koji su zauzeli zgradu jesu zločinci, ili se za sada vode kao osumnjičeni za zločine. Ali, sa političke tačke gledišta situacija nije tako jednostavna“, kaže on.\nNovikov takođe kaže da Sefilijan uživa poštovanje značajnog dela jermenskog društva, baš kao i pripadnici oružane grupe koji su zauzeli zgradu policije, budući da su to isti ljudi koji su ratovali u Nagorno-Karabahu od 1988. do 1994. godine.\n„Ako predsednik Serž Sargsjan i njegova administracija popuste, društvo će to shvatiti kao slabost vlasti. Istovremeno, ako jermenski zvaničnici preduzmu radikalne mere, to će izazvati veoma negativnu reakciju u jermenskom društvu“, ističe on.\nU međuvremenu se oglasila i Moskva koja je izrazila zabrinutost zbog turbulencija duž ruskih granica nakon neuspelog puča u Turskoj. Portparol Kremlja Dmitrij Peskov rekao je da Rusija preduzima sve odgovarajuće bezbednosne mere iako Moskva nastoji da sve njene komšije budu prosperitetne, stabilne i predvidive države.\nTalačka kriza u Jermeniji: Naoružana grupa odbija da se preda\n18 Jul 2016, 10:50\nPodsećamo, svega nekoliko dana nakon neuspešnog vojnog puča u Turskoj, napetost se proširila i na susednu Jermeniju, gde je oružana grupa upala u policijsku stanicu na periferiji Jerevana, uzela nekolicinu policajaca kao taoce i zatražila oslobođenje Žirajra Sefilijana. Tom prilikom jedan policajac je poginuo, a najmanje petoro osoba je ranjeno.\nSefilijan, čije oslobođenje otmičari zahtevaju, opozicioni je političar i osnivač Novog jermenskog fronta narodnog spasenja i učestvovao je u sukobima u Nagorno-Karabahu od 1988. do 1994. godine. On je uhapšen zbog toga što je nelegalno nabavljao i posedovao oružje.\nTalačka kriza u Jerevanu traje od 17. jula, a u međuvremenu je na ulice izašla i grupa od oko 200 demonstranata i to nakon odluke policije da ispred zgrade dovede dodatne snage kako bi izvela specijalnu operaciju protiv naoružane grupe.\nU međuvremenu došlo je i do sukoba između demonstranata i pripadnika policije, a tom prilikom preko 50 ljudi je povređeno. Demonstranti su bacali kamenice, dok je policija uzvratila pucnjima upozorenja i bacanjem šok bombi. Kordon je zatim odgurao masu na udaljenost od oko 80 metara od zgrade policije.\nUbrzo zatim policija je sprovela akciju i uhapsila jedan broj demonstranata, dok su se ostali razbežali.


Da li ćemo uskoro štampati hranu? - Veselin Jevrosimović\nDa li ćemo uskoro štampati hranu?\nTrodimenzionalna štampa predstavlja način da se pomoću posebnih mašina, na osnovu računarskih 3D modela, kreiraju fizički predmeti. 3D printeri, upravljani kompjuterom, nanose sloj po sloj materijala i polako grade objekat u prostoru, praktično od skupa dvodimenzionalnih slika. Tako se, umesto komplikovanog i prljavog procesa pravljenja kalupa, izlivanja i dodatne obrade, delovi i kompletni predmeti od plastike i nekih drugih materijala mogu proizvesti u kućnoj radinosti. Ova tehnologija odavno nije novina, 3D štampači postaju sve pristupačniji, a istraživači, inovatori i industrijski dizajneri širom sveta koriste ih da testiraju svoje ideje i brzo naprave prototipe.\nU poslednje vreme trodimenzionalna štampa napreduje krupnijim koracima, pa se može očekivati sve masovnija primena. Na internetu čak postoje brojni portali na kojima možete preuzeti gotove 3D modele za štampu, a ako posedujete malo tehničkih znanja, možete ih menjati ili čak kreirati sopstvene. Postoje primeri 3D štampanja unikatnog nakita, dečijih igrački, letnjih papuča, futrola za mobilne telefone i mnogih drugih zanimljivih ideja. Nedavno se na internetu pojavio čak i model pištolja koji se može proizvesti na 3D printeru, pa američke vlasti razmatraju potencijalne opasnosti i mogućnost zakonskog regulisanja ove oblasti.\nIpak, daleko su lepše primene koje ljudima donose dobro, poput mogućnosti brze izrade protetičkih pomagala koja su posebno prilagođena konkretnoj osobi. NASA se takođe aktivno uključila i već radi na nekoliko programa za korišćenje 3D štampe u svemirskim istraživanjima, na primer za brzu gradnju baznih stanica za istraživače štampanjem delova na licu mesta. Idu čak i korak dalje, pa eksperimentišu sa novim materijalima. Nedavno su obezbedili sredstva za proizvodnju prototipa 3D printera za hranu. S obzirom na sva prethodna iskustva, sasvim je realno da ćemo jednoga dana, u ne tako dalekoj budućnosti, šnicle štampati umesto da ih pečemo.\nZanimljivost: Prvi uspešan primer trodimenzionalne štampe desio se 1981. godine na jednom institutu u Japanu.\nTagovi: 3D štampači


Završeno prvo saslušanje jednom od bivših pripadnika OVK u Hagu\nSaljih Mustafa u sudu u Hagu, 15. septembar 2021.\nZavršeno je prvo ročište u okviru suđenja za ratne zločine protiv bivšeg pripadnika Oslobodilačke vojske Kosova Saljiha (Salih) Mustafe, koje je počelo u sredu, 15. septembra, pred Specijalizovanim većima (Specijalni sud) u Hagu.\nSednica, koja je prethodno zakazana za četvrtak (16. septembar) je otkazana, tako da se suđenje nastavlja krajem meseca.\nMustafa se u optužnici tereti da je podstrekavao ili naredio krivična dela proizvoljnog lišavanja slobode, surovog postupanja, mučenja i ubistvo.\nU uvodnoj reči, specijalni tužilac Jack Smith je rekao da su žrtve bili kosovski Albanci, napominjući da ti ljudi nisu bili neprijatelji Kosova ili špijuni.\nMustafa se izjasnio da nije kriv za optužbe koje mu se stavljaju na teret.\nNakon što Specijalizovano tužilaštvo iznese uvodnu reč, u sudnici je govorila i advokatica žrtava.\nIz Specijalizovanih veća je saopšteno da se do sada devet osoba prijavilo da kao žrtve učestvuju u sudskom procesu protiv Saljiha Mustafe.\nKancelarija specijalizovanog tužioca planira da pozove 16 svedoka, od kojih će 15 svedočiti u sudnici tokom ročišta, koja su zakazana za septembar i oktobar.\nŠta piše u optužnici protiv Mustafe?\nSaljih Mustafa je uhapšen 24. septembra prošle godine i on je prvo uhapšeno lice protiv kojeg je potvrđena optužnica, od kako su formirana Specijalizovana veća i Specijalizovano tužilaštvo 2015. godine.\nTrendafilova na Kosovu: Zaštita svedoka od izuzetnog značaja\nKada počinje suđenje u slučaju Tači i ostali?\nOčekuje se da u narednom periodu počne i suđenje u slučaju bivših pripadnika OVK Hašima Tačija (Hashim Thachi), Kadrija Veseljija ( Kadri Veseli), Redžepa Seljimija (Rexhep Selimi) i Jakupa Krasnićija (Jakup Krasniqi), koji se terete za niz zločina protiv čovečnosti i ratnih zločina, uključujući ubistvo, nestajanje lica, progon i mučenje.


Postavio Yucom - 10/10/2018 Mediji\nReagovanje zaštitnika građana na tekst “Ombudsmanova ideja opasna po nezavisnost sudstva”\nU tekstu “Ombudsmanova ideja opasna po nezavisnost sudstva” koji je objavljen u vašem listu 8.oktobra 2018.godine, navodite komentare Miodraga Majića i Milana Antonijevića povodom mojih stavova iznetih u javnosti. Izrečen je niz proizvoljnih i netačnih konstatacija koje zahtevaju moj odgovor upravo iz razloga koje je gospodin Milan Antonijević naveo, a tiču se upoznavanje građana Srbije sa njihovim pravima. Sudija Majić je naveo da nije dobro da se nadležnosti Zaštitnika građana proširuju u oblast pravosuđa. Postavljam pitanje da li ovaj stav dolazi otud što sudija Majić nea dovoljno informacija o neefikasnosti rada sudova, a koje su poznate svim građanima Srbije, ili nije upoznat sa činjenicom da se punom kontrolom sudova bave ombudsmani Finske i Švedske, da sudsku upravu kontrolišu ombudsmani Austrije, Luksemburga, Velike Britanije, Portugala, Španije, Poljske, Češke, Slovačke, Kao i Evropski ombudsman u odnosu za zemlje EU, čija je tradicija u poštovanju ljudskih prava i naš uzor, te ombudsmani u zemljama bivše Jugoslavije (Crna Gora, Hrvatska, Makedonija, Slovenija i BiH).\nTakođe, sudija Majić pominje “nova ovlašćenja faktorima van pravosuđa” koja bi otvorila mogućnost za novi vid političkog pritiska. Podsećam da je Zaštitnik građana nezavisan i kontrolni državni organ, da je ustavna kategorija, a ne faktor van pravosuđa, sa definisanim delokrugom rada u čijoj nadležnosti je zaštita i unapređenje ljudskih prava. Majićevo pitanje čija je inicijativa za uvođenje kontrole rada sudske uprave, moja ili neke šire akcije je suvišno, s obzirom da je poznato da je rad srpskog pravosuđa kritikovan u zemlji i van nje, a rešavanje ovog problema jedan je od uslova za ulazak naše zemlje u EU.\nPrimedba gospodina Milana Antonijevića o postupanju Zaštitnika građana u slučajevima pritužbi građana na probleme u saobraćaju , koje je i autor članka nazvao ironičnim, govori o nepoznavanju rada Ombudsmana, jer prema važećim propisima Zaštitnik građana kontroliše izvršnu vlast, između ostalog policiju, a samim tim i Saobraćajnu policiju, ako je to potrebno. Slažem se sa konstantacijom da treba ojačati Visoki savet sudstva i Državno veće tužilaca, budući da do sada nije bilo većih pomaka u radu sudske uprave od 2008.godine, od kada su ovi organi zakonom osnovani. Tačno je da građani ne poznaju svoja prava u ovoj oblasti, kako navodi Antonijević, ali odgovornost za to snose svi koji se stvarno ili deklarativno bave ljudskim pravima, a najveću oni koji se ovim poslom bave najduže.\nU javnoj raspravi dominira floskula “ne dirajte nezavisno pravosuđa”, ali i zamena teza kada govorimo o pravima građana u ovoj oblasti. “Nediraj mi u nezavisnost sudstva” nemože biti odgovor građaninu na njegovo pitanje o razlozima višedecenijskog suđenja oko međe. Takođe, nedopustivo je da, kada konačno dođe do sudske odluke, da se ona ne izvršava,u šta se Zaštitnik građana uverio više puta.\nIsticanja načela dobre uprave, koje bi trebalo da važi i u sudovima (efikasan i stručan odgovor na zahteve građana, okrenut njihovim potrebama i ispunjavanju) ni na koji način ne može zadirati u nezavisni rad sudija.\nSvi dostupni mehanizmi u Republici Srbiji koji treba da doprinesu što bržem donošenju pravnosnažnih sudskih odluka za sada se ne pokazuju dovoljnim niti delotvorim. Posledica toga je da sudski postupci zastarevaju, a građanima se suštinski time uskraćuju sudska zaštita njihovih prava i interesa. Šteta koja usled toga nasatane ne može se ispraviti čak ni u onim retkim slučajevima kada odgovorni za zastarelo budu sankcionisani. Ideja ombudsmana je da kontrolom rada sudove u domenu sudske uprave ta prava budu zaštićena


Preminula Izeta Beba Selimović, interpretatorka sevdalinki - NOVA portal\nPreminula Izeta Beba Selimović, interpretatorka sevdalinki\nShowbiz Autor:Lidija Stoisavljević10. Mar. 202010:46\nIzeta Beba Selimović, jedna od najboljih interpretatorki sevdalinki u BiH, preminula je jutros u Sarajevu, potvrdila je njena porodica, a prenosi Avaz.ba.\n“Na najčestitiji način obogatila je i sačuvala naše nematerijalno blago, a to je sevdalinka. Kao građanin kažem da je njen odlazak veliki gubitak na našoj kulturnoj sceni”, naglasio je.\nO detaljima vezanim za komemorativni skup i ukop porodica Bebe Selimović saopštiće naknadno.\nIzeta Beba Selimovićpevačicapreminulasevdalinke


Dragan Karleuša je došao u društvu sina Ivana, Jeleninog brata po ocu, i u crnini i tužnog izraza lica u tišini je ušao u Jeleninu kuću.\nPodsetimo, Jelena Karleuša bila je u Austriji kada joj je majka Divna Karleuša preminula, a čim je sletela u Srbiju saopštena joj je tragična vest. Ona od jutros ne napušta svoj dom na Dedinju, a u Srbiju je odmah po saznanju da mu je preminula tašta krenuo i Jelenin suprug, fudbaler Duško Tošić.\nDivna Karleuša preminula je juče oko 12:30 sati u svom stanu, nakon duge borbe sa kancerom pluća.\nOTAC JELENE KARLEUŠE STIGAO KOD ĆERKE Dragan Karleuša utučen nakon Divnine smrti\nDivni je naglo pozlilo zbog čega je pozvana Hitna pomoć, koja je samo mogla da konstatuje smrt.


Internacionalni festival uličnih zabavljača BASKERFEST\nNaslovna - Kalendar manifestacija - Internacionalni festival uličnih zabavljača BASKERFEST\nTermin: 21-06-2013 - 23-06-2013 / Jun\nOvo je besplatan festival za celu porodicu. Ne postoje ulaznice, jedino za šta bi trebalo izdvojiti novac je napojnica za izvođače. Predstavama najboljih svetskih izvođača i u isto vreme izvođača iz Srbije, festival nudi mnoštvo ulične zabave u kojoj su posmatrači aktivni koliko i izvođači. Ovim inovativnim događajem Beograd čini korak napred ka imidžu evropskih gradova. Takođe, podiže svest o značaju ulične zabave i naravno promoviše srpsku umetnost pred nacionalnom i internacionalnom publikom. Ovaj festival Beograd čini atraktivnom turističkom destinacijom za turiste iz celog sveta. Festival organizuje udruženje građana Monocikl u saradnji sa Turističkom organizacijom Beograda. Festival se održava na 5 lokacija u samom centru grada i ispred tržnog centra Ušće.


Zgrada Evropskog parlamenta u Strazburu pretvorena u centar za testiranje na korona virus - Dijalog.net\nNaslovna Politika Evropska unija Zgrada Evropskog parlamenta u Strazburu pretvorena u centar za testiranje na korona virus\nStrazbur, 15. maj 2020. – Dok evropski parlamentarci zbog pandemije korona virusa svoje sednice održavaju onlajn ili u Briselu, velika zgrada Evropskog parlamenta u Strazburu pretvorena je u centar za testiranje na virus.\nPošto je istočni deo Francuske teško pogođen pandemijom, predsednik Evropskog parlamenta David Sasoli želeo je da pomogne stavljanjem na raspolaganje prostorija EP.\n“Građani Strazbura dolaze ovde da se testiraju, posebno ako su izloženi određenom riziku ili misle da su bili u kontaktu sa bolesnima“, rekao je Sasoli.\nTestiranje se obavlja u trpezariji, koja je pretvorena u veliku laboratoriju. Sedište EP ipak ne služi kao bolnica, jer pacijenti koji u dolaze ne smeju imati nikakve simptome bolesti.\nIako je zgrada EP uglavnom prazna, u kuhinjama se već više od mesec dana priprema hrana za ljude kojima je potrebna pomoć, prenosi Euractiv.\nOznakeDavid SasoliEvropski parlamentkorona virus\nPrethodno Pajvančić: Ustavni sud bi morao mnogo toga da oceni, ne samo u vezi sa izborima\nSledeće Otvorene prijave za Evropsku nedelju mladih u okviru programa Erasmus+\nTop Tags Civilno društvo lokalna samouprava Evropska unija Društvo mladi evropske integracije mediji OCD vladavina prava Srbija i Evropska unija Vlada Republike Srbije konkurs istraživanje ljudska prava Evropska komisija


Pajtić: DS će pozvati građane na miran protest | Autonomija\nPajtić: DS će pozvati građane na miran protest\nProtest zbog najava smenjivanja Đilasa u Beogradu\nZamenik predsednika Demokratske stranke (DS) Bojan Pajtić izjavio je danas da će ta stranka pozvati građane na miran protest ako bude pokrenuta inicijativa za smenjivanje gradonačelnika Beograda Dragana Đilasa.\n„Ako se upuste u smenjivanje i tzv. prekomponovanje, mi ćemo pozvati građane na miran protest“, rekao je Pajtić na konferenciji za novinare u Beogradu.\nPo njegovim rečima, protest bi mogao da se održi 24. septembra kada je zakazana sednica Skupštine Beograda.\nPajtić je kazao da se legitimitet stiče na izborima, a ne naručenim istraživanjima javnog mnjenja.\nNa pitanje kakav scenario očekuje u Beogradu, gradonačelnik i lider DS Dragana Đilas je kazao da se neće upuštati u spekulacije i dodao da se ne plaši izbora.\n„Verujte mi, ne bavim se time da li ću ostati gradonačelnik, na to mesto sam došao izborima. Ja uvek nudim izbore u Beogradu“, rekao je Đilas.\nPredsednik DS je poručio drugim strankama da nemaju čega da se plaše: „Čega se plašite, ako imate više glasova od DS. Dajte da vidimo vaše kandidate“.\nPo rečima Đilasa, on će ove nedelje u Skupštinu Srbije poslati inicijativu za izmenu Zakona o izborima da bi se gradonačelnici birali neposrednim izborima.\nĐilas je kazao da se sastao s liderom Liberalno-demokratske partije Čedomirom Jovanovićem i dodao da će DS pojačati saradnju sa svim opozicionim partijama sa kojima deli iste vrednosti.\nLider DS je kazao da će organizovati skup sa ostalim predstavnicima opozicije da bi utvrdili „ono što ih spaja i ono što je dobro za Srbiju“.\nNa pitanje da li se to odnosi i na Ujedinjene regione Srbije, Đilas je kazao da se ne slaže sa ekonomskomn politikom lidera URS Mlađana Dinkića, i da je u tom osnovna razlika izmđu njih.\nPajtić je kazao da se sastao sa Mlađanom Dinkićem uz saglasnost Đilasa, i razgovarao o saradnji na lokalnom nivou, odnosno na izborima u Vrbasu.\n„Stvarno mi nije jasno zašto se toliko pažnje posvećuje tome što se na našoj listi nalazi odbornik URS – zar nije nelogičnija lista socijalista, Saveza vojvođanskih Mađara i udruženja Krajišnik ili lista SNS-SPO-SPS?“, rekao je Pajtić.


Čas pod noćnim nebom – izveštaj – Astronomsko udruženje "Eureka" – Kruševac\nU sredu 26. septembra u dvorištu OŠ “Jovan Jovanović Zmaj” održan je čas pod vedrim nebom. Posmatranje je organizovano na inicijativu nastavnika geografije Miodraga Petronijevića. Za ovu priliku učenici su imali prilike da posmatraju Jupiter, Saturn i Mars i da kroz zanimljivo predavanje koje je održao Miloš Stanković mogli su da upoznaju noćno nebo.\nDrago nam je da smo pozvani od strane škole da sa njihovim petacima podelimo naše znanje i iskustvo i uvek ćemo se odazvati svakom pozivu škola i pomoći da nauku učinimo zanimljivijom.\nTakođe su učenici upoznati i sa projektom “Lovci na asteroide i planete” i očekujemo da će se određeni broj njih prijaviti da učestvuje u aktivnostima. U realizaciji posmatranja učestvovao je i Darko Jovanović. Aktivnost je propratila ekipa TV Plus i zahvaljujemo se na njihovoj podršci kao i TV Jefimiji na promociji aktivnosti. Fotografije sa događaja možete videti u albumu.\nAktivnost je realizovana kao deo projekta “Lovci na planete i asteroide” koji se realizuje od strane AU “Eureka” uz finansijsku podršku Centra za promociju nauke u okviru Naučnog kluba Kruševac.


"Tači da podnese ostavku ako potvrde optužnicu"\nAko optužnica protiv predsednika Kosova Hašima Tačija bude potvrđena, on treba dostojanstveno da podnese ostavku i ode u Hag da se brani, ocenio je u novom blogu američki stručnjak za Balkan Danijel Server.\nPrefesor Danijel Server (Foto Rade Ranković, Glas Amerike)\nObjava Specijalnizovanih veća u Hagu da sudu upućuju predlog optužnice protiv Hašima Tačija i Kadrija Veseljija, upropastila je priliku za "ekonomski" samit Srbije i Kosova u Vašingtonu, piše Server, a prenosi Glas Amerike.\nIstiče da su neki to protumačiji kao potez Evrope koja se protivila američkoj inicijativi i godinama htela da skloni Tačija, ali kaže da je njemu bliža ideja da su Amerikanci to uradili sami sebi jer su zaključili da sastanak ima malo šansi za uspeh.\nŠta god da je razlog, piše Server, uzdrmalo je državu Kosovo i prava reakcija je da se država ojača. Server smatra da se to može učiniti snažnijom većinom u parlamentu i novim predsednikom.\n"Nijedan premijer Kosova ne treba da ide u Brisel i Vašington i da pregovara ako nema ni približnu većinu kao predsednik Srbije Aleksandar Vučić koji je osvojio 75 odsto mesta u parlamentu na izborima koje je opozicija bojkotovala".\nServer piše da će u slučaju Tačijeve ostavke, kosovski parlament morati da izabere novog šefa države ili da rizikuje nove izbore u roku od 45 dana. Server smatra da bi nepolitički i nekompromitovani kandidat poput bivše predsednice Atifete Jahjage bio pravi izbor.\nKada se Kosovo stabilizuje, moraju se okočati napadi na Srbe i njihovu imovinu - jer to Beogradu daje argument da etničke grupe treba razdvojiti i da teritorije na kojima žive treba pripojiti Srbiji, smatra Server i dodaje da je razmena teritorije i naroda velika pretnja za Kosovo.\nOtkazivanje sastanka u Beloj kući Server ne vidi kao gubitak ni za jednu stranku, ali savetuje da Srbija i Kosovo treba da poboljšaju svoje političke i ekonomske odnose. Ističe da, iako dijalog pod okriljem EU nije doneo značajne rezultate, Unija treba da nastavi da posreduje, a SAD da je podržavaju. Kaže da Trampova administracija to ne radi i da bi lakše bilo sa Bajdenovom.\nServer zaključuje da je ravnoteža snaga na Balkanu i dalje veoma važna, da je Srbija već jaka, a da Kosovo treba ojačati.\n09.07.2020 U srpskim sredinama 139 obolelih u poslednje tri nedelje (566)\n09.07.2020 „Kosovski Srbi uvek trpe posledice nestabilnosti u Srbiji“ (437)\n09.07.2020 U opštini Štrpce pet pozitivnih slučajeva koronavirusa (319)


Bijeljina: Od ponedjeljka pojačana kontrola saobraćaja\nNa području u nadležnosti Policijske uprave Bijeljina sljedeće sedmice biće sprovedena pojačana kontrola vozača "dvotočkaša", korištenja elemenata pasivne bezbjednosti saobraćaja, kao i vozača pod dejstvom alkohola, najavljeno je danas iz ove uprave.\nKontrola vozača "dvotočkaša" i korištenja elemenata pasivne bezbjednosti saobraćaja biće realizovana od ponedjeljka do nedjelje, 16. do 22. maja, a kontrola vozača pod dejstvom alkohola, opijata i psihoaktivnih lijekova od četvrtak do subote, 19. do 21. maja.\n"Za prva četiri mjeseca na području Policijske uprave Bijeljina evidentirano je 59 saobraćajnih nezgoda sa nastradalim licima, što je za oko 35 odsto manje u odnosu na isti period lani. Registrovano je 12 nezgoda sa težim tjelesnim povredama, što je za 33 odsto manje, dok je sa lakšim tjelesnim povredama registrovano 47 nezgoda, što je za oko 34 odsto manje u odnosu na uporedni period", navedeno je u saopštenju.\nIz Policijske uprave su stanje bezbjednosti saobraćaja na području Uprave za prva četiri mjeseca ocijenili kao povoljno, prije svega zbog činjenice da u ovom periodu nije bilo evidentiranih saobraćajnih nezgoda sa poginulim licima.\nPolicijska uprava Bijeljina apelovala je da svi učesnici u saobraćaju poštuju saobraćajne propise i da svjesno i odgovorno učestvuju u saobraćaju, jer štiteći sebe, štite i druge.


Zoran Tegeltija punom parom sastavlja kabinet | BL Portal\nSARAJEVO – Zoran Tegeltija, novoimenovani predsjedavajući Vijeća ministara BiH, polako sklapa svoj kabinet s kojim bi trebalo da radi naredne tri godine.\n“Staša Košarac preuzeće funkciju ministra vanjske trgovine i ekonomskih odnosa, a Vojin Mitrović poziciju ministra prometa i komunikacija BiH”, rekao je Dodik. Dodao je da će ministarska mjesta u novom sazivu Savjeta ministara biti popunjena u skladu sa dogovorom koalicionih partnera, te da on očekuje da bi najkasnije do 23. decembra trebalo da bude zakazana sjednica parlameta BiH na kojoj bi bio izabran novi Savjet ministara.\nZbog imenovanje Košarca i Mitrovića, koji su poslanici SNSD-a u Predstavničkom domu BiH, na ministarske funkcije doći će do promjene u ovom domu. Umjesto Košarca bi trebalo da dođe Lazar Prodanavić, delegat u Domu naroda BiH, ali još definitivno nije donesena odluka da li će on iz gornjeg “sići” u donji dom.\nNezvanično saznajemo da će Ministarstvo za ljudska prava pripasti DNS-u i ta stranka mora staviti nekog iz reda ostalih kako je i dogovoreno još ljetos. Marko Pavić, lider DNS-a, juče se javio “Nezavisnim”, ali nije želio da govori na ovu temu.\nZamjeničke pozicije SNSD će imati u ministarstvima civilnih poslova, bezbjednosti i odbrane, a kako izvor “Nezavisnih” tvrdi, bezbjednost i civilne poslove dobiće partije iz RS koje su u koaliciji sa SNSD-om. Pozicija zamjenika u resoru odbrane trebalo bi da pripadne Mirku Okoliću iz Doboja, koji je zajedno sa bivšim gradonačelnikom Doboja Obrenom Petrovićem izašao iz SDS-a i priključio se SNSD-u.\nŠto se tiče hrvatskih pozicija koje će pripasti HDZ-u, Tegeltija je već obavio razgovore sa delegacijom te stranke predvođenom Draganom Čovićem, liderom, a nakon sastanka i sam Čović je rekao da će imena kandidata dostaviti danas. Izvor “Nezavisnih” kaže da će na poziciji ministra finansija i terzora ostati Vjekoslav Bevanda, a da će poziciju ministra pravde zadržati Josip Grubeša.\nSDA bi danas trebalo da ima konsultacije s Tegeltijom kada bi trebalo da obznani neka od imena ministara i zamjenika. Ono o čemu se već ranije pričalo je da će poziciju ministra vanjskih poslova dobiti Bisera Turković, već poznato ime u diplomatiji. Izvor “Nezavisnih” ističe da će preostale dvije ministarske fotelje dobiti partneri SDA, i to poziciju ministra odbrane Sifet Podžić (DF), a SBB resor bezbjednosti.\n“Kada saznam imena, donijeću odluke, te ih zajedno s podacima poslati da se izvrše provjere u CIK-u i SIPA”, rekao je Tegeltija.\nNevjerovatni snimci iz vazduha: Sarajevo se guši u sablasnim oblacima smoga


“Nova zora” o Andriću Banjaluka.com\n“Nova zora” o Andriću\nIz štampe je izašao novi broj književnog časopisa “Nova Zora”, koji je posvećen jubileju dodjele Nobelove nagrade Ivi Andriću, a donosi brojne priloge o obilježavanju 20 godina postojanja Republike Srpske.\nnovi broj književnog časopisa "Nova Zora" posvećen jubileju dodjele Nobelove nagrade Ivi Andriću\nSekretar Redakcije “Nove Zore” Nikola Asanović rekao je Srni da čitaoci u 31. broju časopisa mogu čitati tekstove i o grofu Savi Vladisaviću, osamdesetogodišnjici od rođenja pisca Borislava Pekića.\n“Tu su i rasprave sa tribine o srpskom jeziku. Zatim, kritike na više najnovijih književnih ostvarenja poznatih autora”, kaže Asanović.\nPrema njegovim riječima, objavljene su i desetine drugih priloga, svrstanih u dvadesetak stalnih i povremenih rubrika.\n“U 31. broj časopisa za književnost i kulturu `Nova Zora` za period jesen 2011. godine, se na 350 stranica nalaze prilozi 53 autora iz Republike Srpske, Srbije, Crne Gore i drugih zemalja”, kaže Asanović, predsjednik bilećkog Odbora “Prosvjete”\nU “Novoj Zori” dat je i bibliografski prikaz naslova, objavljenih u posljednjih 10 brojeva, kao i osvrti na brojne programe kulturnog i duhovnog sadržaja u sedam opština istočne Hercegovine u periodu između dva broja.\nČasopis, čiji su pokretači i izdavači odbori Srpskog prosvjetnog i kulturnog društva “Prosvjeta” u Bileći i Gacku, štampan je u Štampariji “Ofset-pres” u Kraljevu, u tiražu od 1 500 primjeraka, od čega oko hiljadu odlazi na adrese stalnih pretplatnika širom svijeta.\nOvaj broj časopisa, ističu u Redakciji, štampan je sredstvima koja su obezbijedili Zajednica opština istočne Hercegovine, te dobrotvori iz Beograda Marko Milošević i Boro Antelj, a promocija biće nastavljena u Republici Srpskoj, Srbiji, Crnoj Gori i zemljama srpske dijaspore.


Legat Milorada Pavića se poverava na čuvanje Biblioteci grada Beograda; intervju o Legatu - Милорад Павић - официјална страница khazars.com\nCherry With a Gold Pit //\nMilorad Pavić je još 1992. godine zaveštao svoj Legat Gradu Beogradu. Od 2019. je rađeno na reviziji Ugovora iz 1992, jer je vreme pokazalo da je potrebno institucionalno i operativno staranje, te je Sekretarijat za kulturu grada Beograda organizovao rad na stručnom popisivanju građe (biblioteka, arhiva, umetnine), koje je rezultiralo decembra 2021. potpisivanjem revidiranog Ugovora između Grada Beograda (gradonačelnik Zoran Radojičić), Jasmine Mihajlović (supruga), Ivana Pavića (sin) i Biblioteke grada Beograda (direktorka Jasmina Ninkov).\nU velikom poslu popisivanja zaostavštine su učestvovali Biblioteka grada Beograda, Arhiv grada Beograda, Muzej grada Beograda, Sekretarijat za kulturu na čelu sa sekretarom za kulturu Ivanom Karlom i njegovim zamenikom, Jovanom Jovanovićem.\nPravnom tematikom su se bavili timovi Skupštine grada, Sekretarijata za kulturu i Biblioteke grada Beograda.\nU vezi sa Legatom Milorada Pavića, Jasmina Mihajlović je dala intervju Smiljani Popov, autorki serijala "Beograd za početnike".\n"Oni danas koji vole i poznaju ovaj grad, ne poznaju ga na osnovu onoga što su u njemu videli ili dotakli. Njegov najveći i možda najlepši deo je onaj koji je netragom nestao, pa ga više nikada nećemo videti, snimiti ili dodirnuti. Ali, istoriji pripada i onaj njen nestali deo, koji se više nikada neće moći rekonstruisati, onaj deo istorije koji se nalazi u nama, a ne u svetu..." (Milorad Pavić)\nPAVIC'S STORIES AND POETRY


Savez košarkaša u kolicima Srbije – Page 3 – Internet prezentacija Saveza košarkaša u kolicima Srbije\nBy admin\t/ 07/07/2021\n29.07.2021 Sportnetove nagrade za SKKSU Beogradu je održana manifestacija dodela priznanja za 2019. i 2020. godinu. Kapiten Željko Ćirković je...\n13.07.2021 - Srbija se okitila srebrom! U okviru međunarodne NLB lige, posle 13 godina, Srbija se vraća sa medaljom. U...\nkolo Vianor Prve lige Srbije U Košutnjaku su odigrane dve utakmice Vianor Prve lige Srbije, čime je nastup u ovogodišnjoj...\nBy admin\t/ 05/06/2021\n03.02.2021 – Savez košarkaša u kolicima Srbije ne staje! Posle istorijskog 3×3 turnira u Beogradu, sledeća destinacija je Banatski Karlovac.\n21.01.2021 – Iskreno se nadam da ćemo uskoro imati nove vesti iz 3×3 lige košarkaša u kolicima. Do tada uživajte\n15.01.2021 – Pehari i medalje za učesnike prvog Novkol turnira 3×3 za košarkaše u kolicima u organizaciji Beograd3x3lige pod pokroviteljstvom\n14.01.2021 – Danas je potpisan ugovor o saradnji SKKS i Centra za bol i fizikalnu terapiju Analgesis iz Beograda. Veliko\n13.01.2021 – Podrška našim prijateljima iz Bojnika da se izbore sa velikim poplavama o kojima se, u našim medijima, malo\n08.01.2021 – Sve je spremno!\n31.12.2020 – Da i ovakva godina može da se završi lepo, govori vest da je SKKS dobio svog prvog sponzora.\n29.12.2020 – Dodeljene su nagrade Sportskog saveza Beograda za 2020-u godinu. Po prvi put na listi dobitnika našao se predstavnik\n17.12.2020 – Još jedna članak našeg medijskog partnera\n01.12.2020 – SK uvek aktuelan!


9.10.2014, Euractiv – Loša ekonomska situacija glavni motiv Roma da traže azil u EU | Novinsko-informativna agencija Roma\n9.10.2014, Euractiv – Loša ekonomska situacija glavni motiv Roma da traže azil u EU\nOsnovni motiv Roma iz Srbije da traže azil u zemljama EU je izuzetno teška ekonomska i socijalna situacija, pokazali su 30. aprila predstavljeni rezultati istraživanja “Tražioci azila iz Srbije”. Istraživanje razbija predrasudu o Romima kao radno neaktivnoj populaciji koja jedino želi da prima socijalnu pomoć jer je većina njih u anketi rekla da želi da radi i u Srbiji, ali ne mogu da nađu posao.\nU istraživanju koje su zajednički realizovali stručnjaci iz nevladinih organizacije Grupa 484, Astre, Romski ženski centar Bibije i Neksus anketirano je 56 Roma iz pet mesta u Srbiji – Rakovici, Novom Bečeju, Vranjskoj Banji, Jabuci i Obrenovcu.\nPredstavnik Grupe 484 Vladimir Petronijević kazao je na konferenciji za novinare da istraživanje razbija predrasudu o Romima kao radno neaktivnoj populaciji koja jedino želi da prima socijalnu pomoć.\nPrema njegovim rečima, Romi odlaze i traže azil u zemljama EU uglavnom kada se završe sezonski poslovi i počinje hladno vreme, a najveći broj ispitanih kazao je da ima želju da radi i u Srbiji, ali da ne može da pronađe posao.\n“Reč je o fenomenu koje je duboko ekonomske i socijalne prirode. Ljudi pokušavaju da pronađu način da sebi obezbede pristojne uslove za život”, kazao je Petronijević.\nOn je dodao da je većina ispitanika svesna da će im biti odbijen zahtev za azil, ali da imaju motiv da će doneti bar nešto novca kada se vrate. Petronijević je istakao da istraživanje nije reprezentativno već kvalitativno i da pokazuje trend ili pravac u kojem razmišljaju oni koji se odlučuju da traže azil.\nJedan od načina za rešavanje problema, kazao je Petronijević, predstavlja otvaranje dijaloga s vladama evropskih zemalja o sklapanju međudržavnih sporazuma kojima bi bilo omogućeno privremeno zapošljavanje ili rad na sezonskim poslovima za državljane Srbije, posebno nekvalifikovanih i nisko kvalifikovanih radnika.\nNa konferenciji je rečeno da je prema raspoloživim podacima azil u zemljama EU u 2010. godini tražilo oko 17.000 stanovnika Srbije, u 2011. godini bilo ih je 13.980, a u prvih 10 meseci 2012. godine bilo ih 15.135.\nKako su dodali, prema nepotvrđenim podacima oko jedan odsto zahteva je odobreno, a najviše zahteva za azil se podnosi u Nemačkoj, Švedskoj, Belgiji i Švajcarskoj.


Apartman San, Stara Pazova - ažurirane cene za 2019. godinu\nApartman San (Apartman), Stara Pazova (SRB) - ponude\nApartman Apartman San\n17 Milivoja Veselinovića, 22300 Stara Pazova, Srbija – Odlična lokacija - prikaži mapu\nOcenili gosti posle boravka u objektu Apartman San.\nUgrabite ovu odličnu cenu za objekat Apartman San - skorašnji gosti su mu dali ocenu 9,8\nObjekat Apartman San je smešten u vojvođanskom gradu Stara Pazova i nudi terasu i pogled na vrt. WiFi i bicikli mogu se besplatno koristiti.\nOvaj klimatizovani apartman sadrži 2 spavaće sobe, flat-screen TV sa satelitskim kanalima, trpezariju i kuhinju.\nGosti apartmana mogu da koriste fitnes salu. U okviru objekta Apartman San može da se igra stoni tenis, dok se u okolini može voziti bicikl.\nBeograd se nalazi na 45 km od smeštaja. Beogradski aerodrom Nikola Tesla udaljen je 31 km.\nOvaj objekat je takođe ocenjen kao najisplativiji u gradu Stara Pazova! Gosti dobijaju više za svoj novac u poređenju sa drugim objektima u ovom gradu.\nApartman San toplo dočekuje Booking.com goste od 25. avg 2016.\nU kom periodu želite da boravite u objektu Apartman San?\nVeličina apartmana: 134 m²\nOvaj apartman nudi rernu, zvučnu izolaciju i popločano dvorište.\nNe propustite: Objekat Apartman San je rezervisan jednom u poslednjih 12 sati.\nOur apartments is very clean, with a lot space and with all you need for very nice staying.\nJezik koji se govori: engleski, slovački, srpski\nSadržaji smeštajnog objekta: Apartman San Odlični sadržaji! Ocena gostiju, 10,0\nKućni red Objekat Apartman San je otvoren za posebne zahteve - dodajte zahtev u sledećem koraku.\nObjekat Apartman San prihvata sledeće kartice i zadržava pravo da privremeno blokira iznos na kartici pre vašeg dolaska.\nMolimo vas da unapred obavestite smeštajni objekat Apartman San o očekivanom vremenu dolaska. Napomenu možete da napišete u polju za posebne zahteve prilikom rezervisanja. Osim toga, objekat možete direktno da kontaktirate pomoću kontakt podataka navedenih u potvrdi rezervacije.\nVisoka ocena za destinaciju Stara Pazova\nRecenzije svih gostiju Porodice (6) Parovi (2) Individualni putnici (2) Poslovni putnici (3)\nNajbolje na destinaciji: Stara Pazova Kliknite ovde za više objekata blizu popularnih znamenitosti na destinaciji: Stara Pazova


Kolika je inflacija u maju? | Unija Poslodavaca Srbije\nKolika je inflacija u maju?\nPrema podacima Republičkog zavoda za statistiku, inflacija je u maju na mesečnom nivou iznosila 1,2%, što je nešto niže od njenog ostvarenja iz prethodnog meseca. Kada je reč o međugodišnjoj inflaciji, ona je u maju iznosila 10,4%. Podsećanja radi, u aprilu međugodišnja inflacija je iznosila 9,6%.\nNa mesečni rast inflacije, slično cenovnim kretanjima prethodnih meseci, najviše su uticale cene prerađene hrane, cene proizvoda i usluga u okviru bazne inflacije i cene energenata.\nRast cena prerađene hrane na mesečnom nivou u maju iznosio je 2,3%. Ubrzanje je u najvećoj meri vođeno snažnim rastom svetskih cena primarnih poljoprivrednih proizvoda, energenata, kao i ostalih industrijskih sirovina koje imaju značajno učešće u formiranju maloprodajnih cena prerađene hrane (papirna, kartonska i plastična ambalaža, troškovi transporta). Posmatrano u odnosu na isti mesec prethodne godine, cene prerađene hrane u maju su bile više za 13,5%.\nS druge strane, cene neprerađene hrane su prvi put od početka godine u maju zabeležile mesečni pad, koji je iznosio 0,6%, vođen sezonski uobičajenim pojeftinjenjem svežeg povrća od 7,1%\nCene energenata su na mesečnom nivou u maju povećane za 2,1%. Njihovo kretanje je najvećim delom bilo opredeljeno globalnim faktorima, pre svega rastom svetske cene nafte, koji se prelio i na cene naftnih derivata na domaćem tržištu, čiji je rast u maju iznosio 3,7%.\nMesečni rast cena u okviru bazne inflacije (indeks potrošačkih cena po isključenju hrane, energije, alkohola i cigareta) i u maju, drugi mesec zaredom, iznosio je 1,0%, što bi moglo da ukaže na nešto snažnije prelivanje troškovnih pritisaka u odnosu na prvo tromesečje. Takođe, važan faktor niske i stabilne bazne inflacije jesu i usidrena srednjoročna inflaciona očekivanja finansijskog sektora, koja se kreću u granicama cilja. Pored toga, smanjivanju inflatornih pritisaka nastaviće da doprinosi i odluka Vlade Srbije da omogući preduzećima da do kraja avgusta 2022. kupuju struju po povoljnijim uslovima od tržišnih, kao i odluka o ograničavanju cena pojedinih životnih namirnica.\nBazna inflacija u Srbiji niža je nego u većini zemalja regiona u istom režimu monetarne politike, što je razlog zbog koga smo umerenije od njih zaoštravali monetarne uslove u prethodnom periodu.\nPrema projekciji Narodne banke Srbije iz majskog Izveštaja o inflaciji, s dolaskom nove poljoprivredne sezone (pod pretpostavkom da se ne ponovi prošlogodišnja suša), inflacija bi, nakon dostizanja maksimuma u junu i/ili julu, u ostatku ove godine trebalo da ima opadajuću putanju. U granice cilja inflacija će se najverovatnije vratiti u drugoj polovini naredne godine, a zatim nastaviti da usporava do kraja perioda projekcije.\nKreditna aktivnost je ubrzana u odnosu na kraj 2021. i u martu je bila za 12,1% viša nego godinu dana ranije, a njena sektorska i namenska struktura potvrđuju da je ostala važan faktor obezbeđenja sredstava za proizvodnju i finansiranje investicija i potrošnje.\nRastu kreditne aktivnosti doprinose i očuvano finansijsko zdravlje banaka, kao i kvalitet njihove aktive, o čemu svedoči dodatno smanjeno učešće problematičnih kredita u ukupnim kreditima na 3,4% u martu, što je gotovo najniži nivo do sada, kao i pokazatelj adekvatnosti kapitala od oko 20%, koji je znatno iznad regulatornog minimuma.\nPrema preliminarnoj proceni Republičkog zavoda za statistiku, međugodišnji rast bruto domaćeg proizvoda u prvom tromesečju ove godine ostao je relativno dinamičan i iznosio je 4,3%. Posmatrano s proizvodne strane, rast je u najvećoj meri rezultat veće aktivnosti u uslužnim sektorima i industriji, odnosno potrošnje i investicija, uključujući i zalihe, posmatrano s rashodne strane. S druge strane, povećan uvoz energenata, ali i opreme i repromaterijala za potrebe realizacije investicionih projekata odražava se na veći negativan doprinos neto izvoza od očekivanog, i pored toga što proizvodnja, a time i izvoz prerađivačke industrije i rudarstva nastavljaju da beleže visoke stope rasta.\nNarodna banka Srbije revidirala je projekciju privrednog rasta Srbije. Prema našoj novoj projekciji rast bruto domaćeg proizvoda u ovoj godini kretaće se u rasponu od 3,5% do 4,5%, što je za 0,5 procentnih poena niže od naših očekivanja u februaru.\nKorigovana je takođe i projekcija deficita tekućeg računa za ovu godinu sa ispod 5%, koliko smo očekivali u februaru, na 6,5% bruto domaćeg proizvoda. Međutim, važno je naglasiti da je, i prema procenama Narodne banke Srbije i Međunarodnog monetarnog fonda, to i dalje nivo koji obezbeđuje eksternu održivost.


Rusija čeka reakciju na predloženu konvenciju o borbi protiv hemijskog terorizma - 15.12.2016, Sputnik Srbija\nRusija čeka na odgovor međunarodne zajednice o svom predlogu da se izradi nacrt konvencije o borbi protiv hemijskog i biološkog terorizma, izjavio je stalni... 15.12.2016, Sputnik Srbija\nrusija, vesti, svet, vitalij čurkin, savet bezbednosti un\n27 Novembar 2016, 09:48\nČurkin tvrdi da ruska inicijativa dobija sve veću podršku u svetu. On je istakao da izveštaji da teroristi dobijaju pristup tehnologiji i infrastrukturi za stvaranje hemijskog oružja pokazuje da pretnja sve više postaje masovno i međudržavno pitanje.\nNa konferenciji o razoružanju u Ženevi Rusija je predložila da se izradi nacrt međunarodne konvencije o borbi protiv hemijskog i biološkog terorizma“, rekao je Čurkin.\n„Pozvali smo naše partnere koji još uvek nisu izrazili svoje stavove, da još jednom pažljivo prouče predlog Rusije i pozitivno odgovore.“\nGovoreći pre Čurkina, zamenik generalnog sekretara Jan Elijason rekao je da je današnji svet „prenaoružan“ i „da jedini siguran način da se teroristi spreče da nabave oružje za masovno uništenje jeste njihova potpuna eliminacija“.\nSavet bezbednosti UN održao je u četvrtak sednicu o oružju za masovno uništenje na kojoj je jednoglasno usvojena rezolucija 1540 usmerena na sprečavanje da oružje za masovno uništenje dospe u ruke nedržavnih aktera.


Naslovne strane za sredu, 15. decembar 2021. godine\nBeta 15. decembra 2021. 07:50\nBeogradski dnevni listovi na naslovnim stranama izdanja za sredu, 15. decembar, najviše pišu o problemima u snabdevanju električnom energijom, otvaranju novog klastera u pregovorima za pristup Srbije EU i o drugim temama.\nPOLITIKA – „Dramatična situacija u energetskom sektoru“ o javnoj sednici vlade na kojoj se obratio predsednik Srbije Aleksandar Vučić. „Potvrdjeni rezultati u sprovodjenju reformi“, list prenosi ocenu premijerke Srbije Ane Brnabić povodom otvaranja novog klastera u pretpristupnim pregovorima sa EU.\nALO – „Darija u gipsu došla u Skupštinu“, o postupku ministarke Darije Kisić Tepavčević. „Korona ubila porodilju (42) iz Kragujevca“, piše list.\nBLIC – „Pedofili vrbovali devojčice od 15 godina“, list piše o akciji MUP-a Srbije. „Zapad opet preti sankcijama Dodiku“, o dešavanjima u Republici Srpskoj i reagovanjima na odluke Skupštine RS.\nVEČERNJE NOVOSTI – List piše o otvaranju novog klastera u procesu pregovora za pridruživanje EU „Jasan signal da nas Evropa želi“. Intervju sa direktorom Republičkog geodetskog zavoda Borkom Draškovićem „Predmete od 2018. godine rešavamo za četiri dana“.\nDANAS -„Netačne sve Vučićeve cifre o platama u vojsci“, istraživanje lista povodom izjave predsednika Srbije Aleksandra Vučića o povećanju plata u armiji. O problemima sa snabdevanjem strujom nakon prvih jačih padavina snega „Desetine hiljada ljudi EPS ostavio na mrazu bez struje“.\nINFORMER – Vremenska prognoza „Srbija kao Sibir“. „Putin bi za šest dana ušao u Kijev“, tako procenjuju ukrajinski oficiri, piše list.\nKURIR – „Otimačina“, list piše da bi zbog skandaloznog zakona Federacije BiH više od 250.000 Srba izbeglih iz BiH mogli da ostanu bez imovine.\nSRPSKI TELEGRAF – „Film Aida silom guraju na RTS a Hrvati zabranili Daru iz Jasenovca“, povodom filma „Quo vadis, Aida“. Investicija: „Evropska banka daje Telekomu 70 miliona evra za 5G“, piše list.\nNOVA – „Država htela da proglasi ‘Rio Tinto’ tajnom, pa uredbu povukla tri dana posle usvajanja“, list piše o povlačenju Uredbe o oblastima naučnih i drugih istraživanja od značaja za odbranu zemlje i o načinu i postupku za izdavanje odobrenja za vršenje tih istraživanja zajedno sa stranim licima ili za potrebe stranih lica, koja je povučena bez obrazloženja pre nego što je stupila na snagu.


VING doo, Enegretska efikasnost, energetski menadžment i smanjenje troškova za energiju, merenja\n• Konsultantske usluge u energetici\n• Program kontinualnog unapređenja poslovanja\n• Merenja, verifikacije i validacije\n• ISO standardi menadžmenta\nSmanjenje troškova za energiju\nNaš je cilј da bogata iskustva iz domaće i evropske prakse prenesemo na naše klijente kroz moderan energetski menadžment i kontinualno unapređenje energetske efikasnosti. Kontrola troškova za energiju je mesto gde leži ogroman potencijal za uštede.\nProgram unapređenja poslovanja malih i srednjih preduzeća\nProgram je zasnovan na principu kontinualnih unapređenja uz punu usaglašenost sa ISO standardima i predstavlja jedan od koraka ka zahtevima koje postavlja savremeno poslovanje. Alati predstavljaju poslovnu navigaciju, vodič za sve one koji žele da pospeše svoje poslovanje i uvek budu na putu ka još boljem. Ovo se posebno odnosi na unapređenja energetske efikasnosti i implementaciju energetskog menadžmenta.\nMerenja, verifikacija, validacija\nObjektivna i nezavisana ocena postignutih rezultata u unapređenju poslovanja, smanjenju troškova za energiju, ostvarenom kvalitetu proizvoda i u drugim oblastima, neophodan je preduslov uspeha. Po svetski i evropski priznatim metodologijama izmerićemo potrebne parametre, verifikovati Vaša unapređenja i validirati uređaje i prostore.\nBudimo društveno odgovorni, brinimo za našu decu\nRacionalno trošimo energiju, smanjimo zagađenje\nUpotrebom savremenih tehnologija možemo smanjiti količine otpada, pretvarajući ih u energiju\nObnovljivi izvori energije, pored toga što ne troše prirodne resurse, predstavljaju i čistija tehnološka rešenja\nCopyright: VING doo, Novi Sad


Prema rečima Đerleka, medicinski radnici, policija i vojska biće prve tri kategorije stanovništva koje će pristupiti masovnoj vakcinaciji.\n- Treba biti oprezan sa prognozama, ali posle druge doze vakcine, moći ćemo da kažemo da smo bezbedni - rekao je Đerlek.\nOn je pojasnio da je juče došlo 20 doza Sputnjik vakcine, te da se neće dozvoliti da građani prime vakcinu bez odobrenja ALIMS-a. On je još jednom ponovio a će vakcine biti besplatne vakcine uprkos teškoj ekonomskoj situaciji.\n- Mi se nadamo da će ALIMS dati pozitivno ili negativno mišljenje. Oni će učiniti sve da mišljenje daju ranije od zakonskog roka od 4 meseca, ali ne na uštrb građana - naveo je on.\nGovoreći o Fajzerovoj vakcini Đerlek je rekao da će se raditi i tri smene kako bi se vakcine proverile.\n- Predsednik je rekao 1.800.000 do kraja sledeće godine, a da će mala doza stići do kraja godine - istakao je on i ponovio još jednom da se čeka Agencija za lekove, te da ako ne budu dali pozitivan odgovor nećemo imati ništa.\nŠerlek je naveo da Krizni štab funkcioniše tako da svako ima pravo na svoje mišljenje.\n- To mišljenje profesora Tidorovića i Kona ja cenim i oni su pokazali da svoj posao rade na najbolji način. Prilikom odlučivanja odlučuju svi članovi Kriznog štaba - naveo je on odgovarajući na pitanje o tome da su mere zakasnele.\nTeška situacija u Vojvodini\n"Čak 422 pacijenta je hospitalizovano u KC Vojvodine, a moram napomenuti da veliki broj pacijenta koji su hospitalizovani spadauj u u teške kliničke slike i nalaze se na kiseoničkoj potpori", istakla je direktorka KC Vojvodina Edita Stokić koja je dodala da je i Sajam sada deo kovid sistema u Novom Sadu.\nOna je istakla da KCV uprkos velikom broju obolelih zdravstvenih radnika i dalje uspevaju da opskrbe sve pacijente.\nZbog sve većeg broja zaraženih korona virusom Krizni štab je preložio nove mere, koje je Vlada usvojila juče, a koje važe već od danas. One se prvenstveno tiču skraćenja radnog vremena gotovo svih objekata u Srbiji koji će od petka biti zatvoreni posle 17 sati.\nNovim merama gotovo da nema sektora koji nije uključen. I ovaj put u fokusu su bili ugostitetljski objekti, a prvi put su se u paketu našle i mnoge druge uslužne delatnosti.\nKašnjenje mera mnogo će nas koštati, izjavio je ranije danas član Kriznog štaba Branislav Tidorović i dodao da posebno zabrinjava to što sada imamo raspirivanje epidemije i van Beograda.\nTiodorović je istakao da će zbog gužvi koje su se dogodile po tržnim centrima na "crni petak" i sledeća nedelja biti teška.\nSednica kriznog štaba 30.11.2020\n- Do pre sedam, osam dana nismo imali da nam umiru ljudi i u bolnicama u Leskovcu, Vranju, sada to imamo i to je veoma teška situacija koja će doprineti tome da mi ukoliko se ove mere ne budu stvarno poštovale do kraja gvozdenom disciplinom nećemo moći da izađemo na pravu situaciju koja bi nam omogućila da bude smirena i kontrolisana - objašnjava Tiodorović.\nSAZNAJEMO Preporuka Kriznog štaba: Nema bioskopa, pozorišta, utakmica ni drugih MASOVNIH OKUPLJANJA bar do 31. maja\nSa stalnom težnjom da isprati naučna dostignuća i potrebe tržišta, ove godine FEFA uvodi novo usmerenje na osnovnim studijama ekonomije: Psihologija i biznis.\n"IMA DOZA ZA SVE" Kisić Tepavčević: Svi će biti revakcinisani tri nedelje nakon vakcinacije\n"Tri nedelje nakon prve doze biće revakcinisani svi koju su se vakcinisali", kaže ministarka za rad, zapošljavanje, boračka i socijalna pitanja Darija Kisić Tepavčević.\nSvaka druga žena u Srbiji, kad se probudi, prvo popije OVAJ LEK sa čašom vode\nSvako jutro otvorite oči i prvo što pomislite je: gutljaj vode i lek za štitnu žlezdu.\nRazbijena još jedna KORONA ŽURKA Policija zatekla više od 100 gostiju u kafiću u centru Novog Pazara, uhapšen organizator\nPolicija u Novom Pazaru, zajedno sa komunalnim inspektorima, prekinula je korona žurku u jednom poznatom kafiću u centru grada, a organizator je uhapšen.


Jeftini letovi iz Srbije do Ujedinjenog Kraljstva - Avio karte Srbija Ujedinjeno Kraljevstvo - eSky.rs\nAvio karte iz Srbije do Ujedinjenog Kraljstva\nPretražite letove iz Srbije do Ujedinjenog Kraljstva\nProverite najbolje prilike za letove iz Srbije do Ujedinjenog Kraljstva\nKada rezervisati letove do Ujedinjenog Kraljstva\nDirektni letovi se obavljaju 5 dana u nedelji -\tuto.,\tčet.,\tpet.,\tsub.,\tned..\nVreme u Edinburgu (°C) - prosečne temperature i sunčani dani\nVreme u Birmingemu (°C) - prosečne temperature i sunčani dani\nVreme u Bristolu (°C) - prosečne temperature i sunčani dani\nVreme u Njukaslu (°C) - prosečne temperature i sunčani dani\nVreme u Lidsu (°C) - prosečne temperature i sunčani dani\n✔ Postoje li posebne ponude za letove iz Srbije do Ujedinjenog Kraljstva na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Ujedinjenog Kraljstva?\n✔ Ako rezervišem let iz Srbije do Ujedinjenog Kraljstva, mogu li da rezervišem ujedno i smeštaj?\n✔ Koje avio-kompanije nude letove iz Srbije do Ujedinjenog Kraljstva?\nBudite sigurni, da na eSky.rs ponuda letova iz Srbije do Ujedinjenog Kraljstva uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Srbija - Ujedinjeno Kraljevstvo


Ovo je najbrži britanski policijski auto (FOTO) - Auto Moto, Automobili, Top News\nHotSport»Auto Moto, Automobili, Top News»Ovo je najbrži britanski policijski auto (FOTO)\nOvo je najbrži britanski policijski auto (FOTO)\n| 2014-01-12T19:32:17+02:00\t12. jan 2014. 18:25|0 komentara\nBritanska policija odlučila je da obelodani koji automobil je najbrži u njihovim redovima a u pitanju je superbrzi Meklaren.\nTačnije, u pitanju je Meklaren 12c Spajder, koji je juče predstavljen u Birmingemu. Ovaj automobil brzinu od 100 kilometara na sat dostiže za svega 3 sekunde, dok mu je maksimalna brzina čak 335 kilometara na sat!\nMeđutim, ova mašina neće skorije izaći na britanske ulice jer još nisu ispunjeni uslovi za to. Automobil je privukao dosta pažnje u Birmingemu a cilj policije bio je da upozori da i oni “imaju konja za trku”.\nNajbrži policijski auto na svetu je u vlasništvu nemačke policije, u pitanju je Brabus Roket, koji dostiže brzinu od 400 kilometara na čas.


Najava: Druga regionalna konferencija o rodnoj ravnopravnosti i reformi javne uprave u Beogradu\nDatum objave: 29.01.2018 09:02 | Autor: Maja Jović\nDruga regionalna konferencija o rodnoj ravnopravnosti i reformi javne uprave održaće se u Beogradu 30. i 31. januara 2018. godine. Događaj organizuje Regionalna škola za javnu upravu (ReSPA) u saradnji sa Koordinacionim tijelom za rodnu ravnopravnost Vlade Republike Srbije i Ministarstvom za državnu upravu i lokalnu samoupravu Republike Srbije.\nNa ovoj konferenciji će učestvovati deset predstavnika/ca institucija i organizacija iz Crne Gore, uključujući i predstavnicu Ministarstva za ljudska i manjinska prava, Biljanu Pejović, ambasadora Crne Gore Branislava Mićunovića, predstavnike/ce Ministarstva javne uprave, Ministarstva finansija, Ministarstva odbrane, kao i Parlamenta. kao i predstavnike/ce institucija iz Bosne i Hercegovine, Crne Gore i Srbije.\nPodsjećamo da Regionalna škola za javnu upravu (ReSPA) sarađuje sa Ministarstvom za ljudska i manjinska prava Crne Gore na promociji rodne ravnopravnosti u regionu zapadnog Balkana. ReSPA i Ministarstvo za ljudska i manjinska prava Crne Gore su zajedno organizovali prvu regionalnu konferenciju o rodnoj ravnopravnosti u javnoj upravi u decembru 2017. u Danilovgradu.


"Palitelji i rušioci Srpske": Zavladala beskrupulozna partijska propaganda SNSD-a - eTrafika\n“Palitelji i rušioci Srpske”: Zavladala beskrupulozna partijska propaganda SNSD-a\n05/03/2014 7 min za čitanje\nU posljednjih nekoliko dana u Republici Srpskoj sve pršti od “stranih plaćenika i izdajnika”, koji su se prodali za nekoliko američkih dolara.\nTako su u prvim redovima među “izdajnicima” oni koji su stvarali ovu republiku, bivši borci Vojske Republike Srpske, a u stopu ih slijede, “probošnjački” kolumnisti i novinari, zatim nevlaine organizacije koje su se navodno ugnijezdile u Srpskoj i usisavaju novac stranih “okupatora” čekajući pravu priliku, kako je to rekla premijerka Cvijanović, za prelijevanje određene krize iz jedne apsolutno nesređene situacije, kakva je Federacija BiH, u jednu apsolutno sređenu sredinu kakva je RS.\nNaime, najviše pažnje je izazvala tzv. crna lista rušilaca RS iz publikacije „Rušenje Republike Srpske, teorija i tehnologija prevrata“ , u ediciji SNSD-a, čiji je recenzent, veliki poklonik Dodikovog lika i djela i njegov lični biograf Milan Ljepojević. Ta suluda lista koju je iznio Stefan Karganović u još nebuloznijem tekstu samo pokazuje koliko daleko ide već oprobana predizborna igra poznata kao “strani plaćenici i izdajnici”.\nDa zlo bude veće, u nedavnom gostovanju na RTRS-u predsjednik RS Milorad Dodik, takođe je povukao u Srpskoj najjače političke adute iz rukava i optužio nekolicinu neistomišljenika za rušioce i izdajnike RS.\nNa kraju sve ovo je začinio dnevni list Glas Srpske koji je izazvao pravo negodovanje javnosti pisanjem da su nevladine organizacije Sobodna Republika i Oštra nula planirale da su prilikom protesta, koje je 28. februara u Banjaluci organizovalo udruženje “Veterani Republike Srpske”, planirali upad u prostorije Boračke organizacije Srpske i njihovo demoliranje i paljenje.\nPrema riječima Aleksandra Žolje iz Helsinškog parlamenta građana Banjaluke ovakvi istupi članova vladajuće partije i njihovih istomišljenika su samo potvrda paranoičnosti koja je zavladala među SNSD-ovcima.\n“Moram da priznam da nije lagodno kada vas neko neosnovano optužuje za nešto i sigurno je da svako ko je naveden na tim “crnim listama” mora se nositi sa velikim pritiskom. Ovdje nije problem šta je rekao ili napisao jedan Karganović, već da je to podržala vladajuća stranka i predsjednik RS. Mi možemo da primijetimo da ovogodišnji odnosi vlasti prema protestima u FBiH, protestima boraca i svemu što se dešava ostavlja manjak mogućnosti za slobodno razmišljanje. Iskreno, danas smo došli do jednog mraka kada je u pitanju konstruktivna kritika što je jako žalosno, a to se dogodilo baš zbog stalnog sužavanja prostora kada je u pitanju sloboda govora. Mi jednostavno moramo početi da kritički razmišljamo jer to je jedini način da i pomognemo RS koja rukovođena jednim dijelom SNSD-a na čelu sa Dodikom napada svakoga ko pokušava da ukaže na neke manipulacije. Pa dovoljno je reći da smo došli u situaciju da Dodik sebe poistovjećuje sa Srpskom i koji je stvorio republiku u kojoj, kao u 19. vijeku, imamo vođu i narod koji ne smije ništa da kaže”, rekao je Žolja za eTrafiku.\nIz Helsinškog parlamenta građana Banjaluka oštro su osudili i neprofesionalnost dnevnih novina „Glas Srpske“ koju su pokazali objavom teksta na naslovnoj stranici gdje su optužili i diskreditovali organizacije „Oštra Nula“ i „Slobodna Republika“.\n“U ovom neprofesionalnom tekstu, iza kojeg se krije neimenovani izvor i u kome nema druge strane, iznosi se niz lažnih optužbi na račun ove dvije nevladine organizacije. Ovaj tekst samo je nastavak neviđene i beskrupulozne partijske propagande Saveza nezavisnih socijaldemokrata koji bez ikakvih sankcija zloupotrebljava javni i medijski prostor u RS i BiH. Krajnje je vrijeme da se u RS zaustavi neargumentovano optuživanje nevladinih organizacija od strane vladajuće garniture, imajući u vidu i objavljivanje publikacije „Rušenje Republike Srpske – teorija i tehnologija prevrata“ u kojoj se navodi spisak nevladinih organizacija, medija i pojedinaca koji su etiketirani kao rušioci ustavnog poretka RS. Ova kampanja ima za cilj da ubije svaku kritičku misao, naročito onu koja je usmjerena prema nosiocima vlasti i da pažnju javnosti skrene sa istinskih i gorućih problema nezaposlenosti, siromaštva, korupcije i nepotizma”, naveli su u ovoj organizaciji.\nBivši borci VRS – Jedni od optuženih za rušenje Srpske\nMeđu onima koji su se našli na udaru vladajuće partije je i Srđan Puhalo, psiholog i kolumnista koji nam je kazao da se on mnogo ne osvrće na ovakve optužbe, ali traži da se prije suludih napada iznesu i relevantne činjenice na koje on do sada nije naišao.\n“Ove priče meni neće nanijeti veliku štetu i sigurno da neće uticati na mene i moj rad, ali problem je što se kod ljudi stvara pogrešna percepcija o stanju u društvu. Inače, mi sliku o nekome stvaramo na osnovu toga kako i šta on priča, u kojim medijima se pojavljuje i na taj način postavljamo neki stav prema toj osobi. E sad, problem je da čim se pokuša plasirati drugačije mišljenje koje se odmah, bez ikakvih dokaza i činjenica, pobija preko priča o stranim plaćenicima i izdajnicima, što je u jednu ruku i prolazilo do sad. Ljudi su to primijetili i sada u većini slučajeva ćute i trpe, dok oni koji dignu glas budu odmah izopšteni iz društva od strane lažnih patriota. Ja lično za sebe često kažem da sam, ili glup, ili bezobrazan, kad sve što mislim i kažem, pa makar me to koštalo da večno nosim titulu jednog od glavih rušitelja RS”, kazao je Puhalo za naš portal i u svom stilu dodao da se trenutno plodovi njegovog šurovanja sa strancima i rušenja Srpske ne vide u BiH, jer on po oprobanom receptu ulaže sve u nekretnine i zlato širom Evrope.\nMožda i najzanimljiviji odgovor na Karganovićevu crnu listu neprijatelja Srpske je dao novinar i bloger Slobodan Vasković prezentovajući listu najvećih prijatelja RS, na kojoj su se našli raznorazni domaći i strani tajkuni poput Miroslava Miškovića, Dragana Đurića Zekstre, Mileta Radišića, Bude Stankovića, Slobodana Stankovića, Ranka Škrbića, koji su, kako navodi, iz budžeta RS izvukli milione.\nU najveće prijatelje RS svrstao je i Panteliju Ćurguza predsjednika BORS-a, osobu koja je “uništila boračku organizaciju” i predsjednicu Saveza sindikata Ranku Mišić, “koja je uništila sindikalne aktivnosti i tu organizaciju”.\nNa meti stalnih napada je i UG Slobodna Republika čiji je predsjednik izjavio da se od strane vlasti i njima podređenih medija stalno etiketiraju ljudi koji navodno napadaju Republiku Srpsku, da bi se prikrile milionske prevare onih koji su ovu zemlju doveli do ruba propadanja.\nI Upravni odbor Udruženja novinara Republike Srpske osudio je pojavu novih “crnih lista“ na javnoj sceni, na kojima se našao i određeni broj medija, kao i pojedinaca iz medijske profesije. Oni smatraju posebno neprihvatljivom činjenicu da se takvi sadržaji prenose na zvaničnim internet stranicama političkih stranaka.\n“Odgovornost za takav neprimjeren čin je tim veća ukoliko je riječ o partijama koje participiraju u izvršnoj vlasti na nivou RS i BiH”, kazali su iz Udruženja novinara RS.\nHelsinški parlamentMilovan MatićSlobodan VaskovićSrđan Puhalo\nKonferencija “Usmena istorija Banjaluke” u petak u SEC-u\nMladi o medijima: Oni su izvor manipulacije i laži


Unija poslodavaca Srbije: Kompromis realan, nužne dodatne mere | 013 info\nUnija poslodavaca Srbije: Kompromis realan, nužne dodatne mere\n013info\tPon, 14/09/2020 - 14:42\nPovećanje minimalne cene rada za 6,6% koje je danas definisala Vlada Srbije, predstavlja realan kompromis između zahteva Sindikata i Unije poslodavaca. Da bi povećanje bilo održivo i dalo svoj puni efekat, neophodno je realizovati dodatne mere kojima se preduzećima omogućava da primene povećanje, bez ugrožavanja sopstvenog poslovanja.\nPodsećamo da je od 2010. do danas minimalna cena rada udvostručena (sa 90 na 183,9 dinara po satu), dok rast privrede nije ni približno pratio taj rast. U 2020. imali smo veliki udar pandemije na poslovanje preduzeća i predviđa se pad bruto društvenog proizvoda od oko 3%, a u najoptimisičnijem scenariju oko nule. U ovakvoj situaciji Unija ponavlja svoj zahtev da se kroz dodatne mere olakša poslovanje preduzeća. Te dodatne mere su povećanje neoporezivog dela zarade (Unija tražila 19.000, Vlada prihvatila 18.300), smanjenje poreza i doprinosa na zarade za najmanje 1% i ukidanje taksi i parafiskalnih nameta, kojih ima više od 500, navodi se u saopštenju UPS-a.\n„Dodatno opterećivanje privrede za preduzeća je u ovom trenutku neizdrživo. Više od 90% firmi pretrpelo je finansijski udar zbog pandemije Covid-19, čak 85% njih ocenilo je da nema nikakvog prostora za povećanje minimalca“, kaže Srđan Drobnjaković, direktor Unije poslodavaca Srbije.\n„Jedino rasterećenje preduzeća omogućava dugoročno isplaćivanje povećanih zarada, a u krajnjoj liniji i jačanje domaćih investicija, što je jedna od najslabijih tačaka u makroekonomiji Srbije.“ Unija poslodavaca Srbije zahvaljujuje se svim učesnicima što su pregovorima o minimalnoj ceni rada pristupili u konstruktivnoj atmosferi. Kao predstavnik poslodavaca Unija je spremna da sa svim relevatnim institucijama nastavi razgovor o unapređenju uslova za poslovanje preduzeća i podizanju poslovne klime, bez čega nema napretka privrede i povećanja standarda zaposlenih.


Slika dana: Šta je zatrpano u centru Niša?\nPočetak/Društvo/Slika dana: Šta je zatrpano u centru Niša?\nDosta je buke i negodovanja u javnosti izazvalo zatrpavanje bazilike kod Bele Palanke, a evo šta je zatrpano u centru Niša.\nNaš poznati sugrađanin Dejan Stoiljković je na svom profilu svojevremeno izbacio sliku početka gradnje podzemnog prolaza u centru grada davne 1991. godine kada su otkriveni ostaci veće rimske nekropole. Oko nekropole, a zatim dalje duž nekadašnje Pobedine ulice pronađeno je nekoliko grobova sa dobro očuvanim skeletima oko kojih je napravljena fama da su preko dva metra visine, i ako je kasnije demantovano od strane arheologa koji su radili na iskopavanju da su nađeni bilo kakvi džinovski skeleti. Najviši među nađenim ostacima je bio 184 cm visine.\nNekropolu su istraživali pokojni arheolog Dušan Maksimović, Aca Đorđević i Toni Čerškov. Na mestu iskopavanja su nađeni i ostaci džamije koja se tu nekad nalazila. Inače, grobovi koje su pronađeni bili su iz perioda II i III veka. Kada se krenulo sa kopanjem za nastavak podzemnog prolaza u tadašnjoj Pobedinoj ulici nađeno je još nekoliko grobova koji su pripadali istoj nekropoli i koja se nalazila duž puta koji je kroz Pobedinu ulicu prolazio još u rimskog doba čime je ovaj deo grada predstavljao jednu od najstarijih komunikacija u kontinuitetu od skoro 2000 godina.\nDa je bilo pameti, znanja i sposobnih ljudi danas bi Niš pored Medijane imao još jednu atraktivnu lokaciju zbog koje bi se u Niš slivale hiljade turista.\nbazilika centar Niš ostaci rimske nekropole pobedina ulica skelet


RTS :: Bajden: Pozdravljam nastavak dijaloga, SAD da sarađuju sa EU\nPolitika Bajden: Pozdravljam nastavak dijaloga, SAD da sarađuju sa EU\nsubota, 11. jul 2020, 10:42 -> 10:57\nBivši potpredsednik SAD Džo Bajden pozdravio je odluku lidera Beograda i Prištine da nastave dijalog o normalizaciji odnosa, ocenivši da postizanje sporazuma između dve strane zahteva transatlansku saradnju.\nBajden, koji će najverovatnije u avgustu biti imenovan za predsedničkog kandidata demokrata, pozvao je lidere Beograda i Prištine da prihvate "duh kompromisa i pomirenja u ovim razgovorima, znajući da će imati punu podršku američkog naroda".\n"Sveobuhvatno rešenje, koje bi vodilo uzajamnom priznanju, očuvanje suvereniteta i teritorijalnog integriteta dve države i jačanje njihovih demokratskih institucija, od presudnog je značaja za napredovanje Kosova i Srbije", naveo je Bajden u saopštenju.\nBivši potpredsednik SAD kaže da bi postizanje rešenja o tom pitanju dodatno ojačalo bezbednost i prosperitet dve strane i unapredilo njihove težnje za članstvom u EU i međunarodnim institucijama, prenosi Glas Amerike na albanskom jeziku.\n"Partnerstvo između SAD i Evrope zahteva posvećenost svih partija, kao i učešće i liderstvo Amerike", rekao je Bajden.\nDžo Bajden je kritikovao administraciju predsednika SAD Donada Trampa jer, kako tvrdi, nije uspela da se koordiniše sa evropskim izaslanicima, koji posreduju u dijalogu između dve strane već skoro deceniju, kada je trebalo da se održi sastanak u Beloj kući u Vašingtonu u junu, koji je potom otkazan.\n"SAD moraju da sarađuju sa evropskim partnerima, ne da im okreću leđa. To je najbolja nada za trajno rešenje koje bi otvorilo mirniju, prosperitetniju i evropsku budućnost za obe zemlje", naveo je Bajden.\nDžo Bajden je rekao da će, ako bude izabran za predsednika SAD, njegova administracija raditi na "miru i bezbednosti u jugoistočnoj Evropi i sarađivati sa partnerima EU kako bi ovaj san postao realnost".


Nagrada “Osvajanje slobode” urednicama sajta Peščanik - Media Daily\nNagrada “Osvajanje slobode” urednicama sajta Peščanik\nUrednice sajta Peščanik Svetlana Lukić i Svetlana Vuković Mesarović dobitnice su ugledne nagrade Osvajanje slobode za 2018. godinu Fonda Maja Maršićević Tasić.\nDve Svetlane su se prilikom uručenja nagrade, rad skulptora Mrđana Bajića, osvrnule na društveno-političke prilike u Srbiji.\nLukićeva je sa rezignacijom konstatovala da je 18 godina posle izbora 24. septembra 2000. godine, jasno da je “poraz kompletan i da smo izgubili sve”.\n“Izgubili smo čak i tekovinu za koju smo bili uvereni da je nemoguće da je izgubimo, a ta tekovina je pravo da slobodno i demokratski biramo svoje političke predstavnike. Umesto države koju nismo uspeli da napravimo dobili smo hordu koju povezuje odanost vođi”, rekla je Svetlana Lukić.\nOna je dodala i da je u Srbiji uspostavljen neobičan dvopartijski sistem: “Imamo partiju onih koji su ushićeni Vučićem i partiju onih koji su paralisani Vučićem”, istakla je Lukić.\nTelevizija N1 je prenela i njenu ocenu da “problem nije samo u tome što je ova vlast organizovana kao mafija koja brani nekog člana svoje familije ili se sve državne institucije uključuju u odbranu jedne nelegalne kafane na vrhu Kopaonika, kao i u izbore za članove Mesne zajednice u nekom selu ili se cela država obrušava na neki mali nezavisni medij”.\nOna je ocenila da je “problem i to što je stvorena konzistentna i organizovana fiktivna realnost, koja će jednog dana neminovno propasti”.\nVuković Mesarovićeva je rekla da će joj “od nagrade biti toplije oko srca ove zime u Vučićevoj Srbiji” i pročitala stihove Vislave Šimborske.\nNagrada Osvajanje slobode se dodeljuje svake godine 24. septembra ženama koje se zalažu za afirmaciju principa ljudskih prava, pravne države, demokratije i tolerancije u društvu.\nŽiri za dodelu nagrade činile su sve dosadašnje dobitnice od 2001, kada je nagrada ustanovljena: Olja Bećković, Goranka Matić, Biljana Srbljanović, Ružica Đinđić, Borka Pavićević, Hedvig Morvai-Horvath, Lila Radonjić, Mirjana Karanović, Srbijanka Turajlić, Aida Ćorović, Dubravka Stojanović, Brankica Stanković, Dana Popović, Danica Vučenić, Ljiljana Spasić i Tamara Skrozza.\nPrethodni članakHURA pomaže oko nedoumica sa zaštitom osobnih podataka\nSlijedeći članakKako Savjet RTCG uništava javni servis


PRIJAVA ZA POSAO ZA UČENIKE I STUDENTE\nNaši zaposleni su osnovna poluga i oslonac razvoja naše kompanije. Oni su kompetentni, motivisani i lojalni, a mi se trudimo da ih konstantno edukujemo i brinemo o njima, poštujući zakonske obaveze, rodne, kulturološke i religijske različitosti.\nDirektor menadžmenta kategorija\nDirektor operacija u maloprodaji\nIzvršni direktor prerade mleka\nRukovodilac sektora komercijalnih poslova u proizvodnji\nDirektor sektora lanca snabdevanja\nRukovodilac sektora IST\nDirektor sektora marketinga\nRukovodilac sektora nadzora poslovanja\nDirektor sektora pravni poslovi\nPerSu markete ne čine objekti, planovi niti ime. PerSu je ono što jeste, zahvaljujući svim ljudima koji u njemu rade. Onima koji prenose ideju i viziju u svakodnevnom kontaktu sa potrošačima, ali i sami deleći iste vrednosti.\nPerSu sa ponosom ističe da su zaposleni vredni, motivisani i lojalni kompaniji, koja im to uzvraća na najbolji mogući način – kroz brigu o njima i njihovim porodicama, edukaciju i poštovanje svih rodnih, kulturoloških i religijskih različitosti.\nCilj ovakvog rada nije samo trenutno zadovoljstvo zaposlenih već i stvaranje zdravog i jakog temelja za budućnost, koji se realizuje i kroz određene projekte.\nProjekat SuPer beba počeo je januara 2019. godine kako bi se svim zaposlenima, SuPer roditeljima, dolazak bebe još više ulepšao i učinimo lakšim. Naime, svi zaposleni u PerSu merkatima, nakon rođenja bebe dobijaju novčanu pomoć u iznosu od 30.000 RSD, kao i poklon paket u kome se nalaze proizvodi za nove članove PerSu zajednice. PerSu je ovaj projekat pokrenuo kako bi podržao rast nataliteta i kako bi se zahvalio svim zaposlenima koji doprinose da se kompanija od drugih razlikuje po ljubaznosti, predusretljivosti i iskrenoj komšijskoj podršci.\nDrugi projekat na koji je PerSu ponosan, pod nazivom Tara, namenjen je svim zaposlenima u PerSu lancu, koji su deo time duže od jedne godine i koji vole prirodu i uživaju u kvalitetnom odmoru na svežem vazduhu. Naime, svaki zaposleni ima pravo da u odabranom terminu, besplatno, sa svojom porodicom provede vreme u apartmanu na Tari, o trošku kompanije.\nPored navedenih postoji još mnogo ideja za projekte koje će PerSu tek pokrenuti sve sa ciljem da svoje zaposlene motiviše i zajednicu u kojoj posluje učini boljom.


Karneval-Venčanje iz snova\nNaslov: Karneval-Venčanje iz snova Sre Maj 09, 2007 5:27 am\nSkupština grada Beograda za 2008. godinu planira da besplatno venča 1.000 parova, a zabavljaće ih tenor Bočeli!\nParovi koji su poželeli venčanje iz snova trebalo bi da sačekaju iduću, 2008. godinu, jer će im sem besplatnog venčanja, poklona i karnevala pod maskama Skupština grada omogućiti i da im na uvce peva svetski tenor Andrea Bočeli!\nNaime, na desetogodišnjicu tradicionalne manifestacije kolektivnog venčanja "Svadba za maštanje - mladenci za novi milenijum" koja pada u maju sledeće godine gradske vlasti najavile su juče fantastičan provod, kako za mladence tako i za sve građane prestonice.\nPrema rečima Tomislava Đorđevića, predsednika opštine Savski venac, koja će ove godine biti domaćin mladencima, za sledeću je već planirano okupljanje hiljadu parova iz zemlje i bratimljenih opština iz sveta koji će učestvovati u svojevrsnom karnevalu.\n- Da bi popularisali venčanja i rađanje dece, planiramo da iduće godine omasovimo događaj i pozovemo mladence iz Venecije i svih bratimljenih gradova, kao i parove koji su se ove i proteklih godina venčali ispred Skupštine. Oko hiljadu parova mladenaca uzeće učešće u povorci koja će se kretati od Skupštine grada ulicom Kneza Miloša do Palate Italija.\n- Mladenci će nositi maske, pa ćemo prirediti pravi karneval, a čitav spektakl trebalo bi da upotpuni slavni italijanski tenor Andrea Bočeli, koji bi bio u gondoli na čelu povorke - istakao je Đorđević, dodavši da postoji i ideja da parovima kumovi budu i medijske kuće.


TAJNI MAKRONOV PLAN preuzimanje uticaja od Nemačke i vladanje Evropom | WebTribune\nHome SPEKTAR TAJNI MAKRONOV PLAN preuzimanje uticaja od Nemačke i vladanje Evropom\nFrancuski predsednik Emanuel Makron u tajnosti planira osnivanje sopstvene liberalne frakcije u Evropskom parlamentu, kako bi stvorio protivtežu populizmu u Evropi i proširio svoj uticaj, piše „Velt am zontag“, nedeljno izdanje lista „Velt“.\nKako list navodi, novi pokret biće lansiran za izbore za Evropski parlament u maju 2019. godine, a Makron već radi na izbornom programu, njegovi ljudi već mesecima ispipavaju teren u Evropi, a radni naslov novog panevropskog socijalno-liberalnog pokreta glasi „Progresivne demokrate“.\n„Makron je glavni predstavnik teze da moramo ojačati Evropu kako neliberalne snage ne bi nadvladale“, izjavio je Janis Emanuilidis iz Centra za Evropsku politiku (EPC) u Briselu.\nNakon evropskih izbora Makron se verovatno neće priključiti jednoj od dosadašnjih političkih grupa, nego će osnovati sopstvenu frakciju koja će mu omogućiti da utvrđuje pravila igre, prenosi Blic.\n„Vlastita frakcija (u Evropskom parlamentu) ne bi bila sama sebi svrha, već sredstvo“, izjavio je Makronov poverenik Pjer Alegzandr Anglad, koji je već mesecima u tajnoj misiji po Evropi u potrazi sa saveznicima.\nKako se navodi, Makron za sada prvenstveno ima u vidu španske liberale iz „Građanske stranke“ i italijanske socijaldemokrate iz Demokratske partije Matea Rencija, a predsednik Makronove stranke „Republika u pokretu“ Kristof Kastane već je pregovarao sa tim dvema strankama.\nUkoliko Makron uspe sa njima da obezbedi 40-50 odsto mesta među ukupno 705 u Evropskom parlamentu, onda će pozvati liberalnu frakciju ALDE, to jest Savez liberala i demokrata za Evropu da stvore novi savez, saznaje nemački list.\nMakronov plan je da stvori novi liberalni centar u Evropi, koji će imati oko 140 poslanika u Evropskom parlamentu i postati druga najveća snaga posle Evropske narodne partije.\nSa novim savezom, Makron bi mogao bitno da utiče na izradu evropskih zakona u Evropskom parlamentu, ali i da učestvuje u personalnoj politici na najvišem nivou i istovremeno da utiče na rad Evropskog saveta.


ZAPOČETA REALIZACIJA PROJEKTA “ REPRODUKTIVNO ZDRAVLJE” – Zavod za javno zdravlje Novi Pazar\nAugust 12, 2019 www.zzjznp.rs Ostalo\nZavod za javno zdravlje Novi Pazar otpočeo je realizaciju projekta “Reproduktivno zdravlje” uz finansijsku podršku Kabineta ministra bez portfelja zaduženog za demografiju i populacionu politiku od 80% i lokalne samouprave grada Novog Pazara od 20%.\nOpšti cilj ovog projekta je podizanje svesti stanovništva na teritoriji Novog Pazara o značaju Reproduktivnog zdravlja.\nSpecifični cilj je edukacija vaspitačica (edukatora) predškolskih ustanova na teritoriji Novog Pazara , koje će kasnije prenositi stečena znanja roditeljima čija su deca korisnici predškolskih ustanova.\nPolazeći od toga da reproduktivno zdravlje podrazumeva usklađenost i normalno odvijanje funkcija reproduktivnog sistema u telesnom , psihičkom i socijalnom smislu, zaštita reproduktivnog zdravlja uključuje edukaciju o seksualnosti i reprodukciji, savetovanju o planiranju porodice, zdravstvenu zaštitu reprodukcije, prevenciju , dijagnostiku i lečenje različitih bolesti i poremećaja koje bi mogle da utiču na reproduktivno zdravlje.\nSvesni činjenice da je Novi Pazar grad sa najvećim brojem mladih i grad sa niskim nivoom zdravstvene kulture a samim tim i niskog nivoa znanja vezanog za temu Reproduktivnog zdravlja, od velikog značaja će biti sprovođenje edukacija na sledeće teme koje su deo ovog projekta:\nVakcinacija i značaj vakcina\nIzrada prezentacija , postera, flajera i ulazno- izlaznih testova je završena a sa edukacijom počinjemo od septembra.


BOJAN IZ KURŠUMLIJE OBEĆAO DA ĆE U ZATVOR SA STOKOM, A ONDA JE NESTAO: Niko ne zna gde je, policajcima naređeno da ga pronađu i sprovedu u ćeliju!\nPENZIONERI MOGU 10 DANA BESPLATNO U BANJU: Prijave počinju već od sutra, 1\t726\nKUSTURICA ZA KURIR: Još se zovem Emir, Nemanja mi je kršteno ime! Šutanovac 140\t940\nGOSPOĐA SE NAPRAVILA MUTAVA DOK JE PAS VRŠIO NUŽDU NASRED VRAČARA Beograđanka 122\t217\nŽIVOTNA DRAMA SRBINA IZ IZRAELA: Ćerku su mi MOBILISALI i njenu jedinicu 28\t348\nU RUKE DANAS NE UZIMAJTE ČEŠALJ I BRITVU: Pravoslavni vernici slave svetog 11\t159\nPREDSEDNIK O NAPADIMA NA DANILA VUČIĆA: Đilas je megafon Belivukove grupe 48\t321\naleksandra gavrilovic\t 23.05.2018. 13:21h 13:58h\nBojan Radovanović (27) iz Novog Sela kod Kuršumlije, prema nezvaničnim saznanjima, nije se juče sa stokom i kokoškama pojavio na izdržavanju kazne u Okružni zatvor u Prokuplju, već je nestao, a sud je naredio policiji da ga nađe i sprovede u zatvor.\nPrekršajni sud je Radovanoviću nekoliko puta "progledao" kroz prste, ali ih je zloupotrebio. U sudu naglašavaju da su posebno bili „blagonakloni“ prema Radovanoviću baš zbog situacije u kojoj se nalazi i da su mu na desetine puta izlazili u susret tako što su mu omogućili da plati kaznu na rate ili da je odloži na određeni period.\nKako se sada nije pojavio u zatvoru, sud je odlučio da ga policajci nađu i sprovedu u zatvor gde treba da odsluži kaznu od 40 dana. Nije poznato gde se nalazi Radovanović, niti kome je ostavio stoku na čuvanje.\nPodsetimo, nakon što mu je stigao poziv za izdržavanje kazne zatvora, a on ponudio da kaznu izdržava sa stokom koju poseduje na svojoj farmi, jer navodno nema ko da se brine o životinjama, iz Prekršajnog suda u Prokuplju ističu da je Bojan Radovanović (36) iz Novog sela kod Kuršumlije više puta kršio Zakon o bezbednosti saobraćaja, te da će se kad bude nađen odmah sprovesti u zatvor - ali bez stoke i kokoški.\n"Od pet prekršaja koja mu se stavljaju na teret u prekršajnoj prijavi policije, bar tri su po zakonu o bezbednosti saobraćaja teška dela protiv bezbednosti, poput vožnje bez dozvole i pod zabranom, u pijanom stanju, odbijanju alkotestiranja", tvrdi Drašković.


GSK-u uručena godišnja Nagrada za korporativno volontiranje CSR Foruma | GSK\nGSK-u uručena godišnja Nagrada za kor......\nČetvrtu godinu za redom, na „CSR Forumu“ kompaniji GSK dodeljena je Nagrada za korporativno volontiranje. Na ceremoniji dodele nagrada, održanoj 14. decembra 2015. godine, nagrada je uručena za program PULS, u kome je prepoznat inovativni pristup naše kompanije volontiranju, zalaganje i ostavreni uticaj u pro bono podršci.\nPULS volontersko partnerstvo u Srbiji kompanija GSK je uspostavila sa BELhospice centrom, posvećenom palijativnom zbrinjavanju terminalnih onkoloških pacijenata. U okviru PULS-a, GSK omogućava svojim zaposlenima da puno radno vreme tokom šest meseci posvete volontiranju u nevladinoj organizaciji, gde svojim znanjem i veštinama doprinose rešavanju problema zdravstvene zaštite.\nPULS volonteri su tokom perioda rada u BELhospice centru bili zaduženi za razvoj strateškog plana organizacije i procedura za unapređivanje efikasnosti centra. Jedan od najbitnijih rezultata PULS-a je podrška u izradi strateškog plana za pokretanje kapitalne fandrejzing kampanje za izgradnju prvog stacionarnog hospisa u Srbiji kao i strategije za implementaciju palijativnog zbrinjavanja u gradovima širom Srbije putem satelit programa sličnih konceptu BELhospice centra.\nNagradu za korporativno volontiranje, dodeljuju Forum za odgovorno poslovanje i Smart kolektiv s ciljem da se nagrade i promovišu one kompanije koje ulažu u lokalnu zajednicu kroz lično angažovanje svojih zaposlenih, razvijajući konstruktivna partnerstva sa organizacijama i institucijama u lokalnoj zajednici.


Upravljanje kvalitetom u logistici - Seminarski Diplomski Radovi\nDatum i vreme: 18-09-2021, 06:01 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Menadžment / Upravljanje kvalitetom u logistici\nNaziv i sedište firme\n,,Bristol milenijum plast\nAdresa: Peta Sutjeska bb\nInternet adresa: http://www.bristol.rs\nTip vlasništva : Privatno\nDelatnost firme i planovi razvoja\nPreduzeće ¨ BRISTOL MILENIJUM PLAST ¨, je privatno preduzeće osnovano 2001 godine. Apsolutni vlasnik ovog preduzeća je Marjanov Goran, koji je na čelu ovog preduzeća kao generalni direktor osam godina.\nOsnovna delatnost navedenog preduzeća proizvodnja i ugradnje PVC i Aluminijumske stolarije na poslovnim, stambenim i objektima drugih namena. Dopunska delatnost ovog preduzeća je trgovina sopstvenim ali i gotovim proizvodima iz uvoza.\nIndustrijska grana kojoj preduzeće pripada: Mašinstvo\nOsnovna delatnost preduzeća: Proizvodnja PVC i aluminijumske stolarije\nDopunska delatnost preduzeća:Trgovina\nProgram proizvoda / usluga: Vrata – prozor...\nUpravljanje biznis projektima derrick 0 1,503 24-02-2014 04:03 PM\nUpravljanje rizikom - neizvesnost, rizik i verovatnoća derrick 0 1,532 14-09-2013 03:13 PM\nUnapređenje prodaje primenom procedura sistema menadžmenta kvalitetom derrick 0 1,380 18-01-2013 02:23 PM\nUpravljanje promenama tehnologije i organizacije derrick 0 1,539 18-01-2013 02:18 PM


RTS\t29.04.2019 19:35\nAli, za razliku od prethodnih godina kada je prva asocijacija bio predsednik kluba Nebojša, sada skoro svi, pogotovo oni koji su pažljivo gledali završnicu ABA lige, u prvi plan stavljaju njegovog sina Filipa.\nČović junior, dugo osporavan od raznih "stručnjaka", fantastično je odigrao plej-of mečeve protiv Partizana i Budućnosti, velemajstorski iskoristio odsustvo povređenig Džoa Reglanda i bio jedan od najzaslužnijih za Zvezdinu četvrtu ABA titulu.\n"Još nismo ni svesni šta smo uradili, osećaj je predivan, polako sabiramo utiske, radujemo se Evroligi, vratili smo Zvezdu na mesto gde je bila prethodnih godina, i to nam je najbitnije", rekao je Čović.\nPrema mnogim mišljenjima, Čović je zaslužio da ponese i titulu MVP-ja.\n"Ja sam izjavom da je tim MVP, rekao sve, to sam naglašavao i cele sezone, da samo tako može da se dođe do uspeha. Mislim tako i danas, mada je Bili Beron svojim igrama, kao jedan sjajan momak i profesionalac zaslužio tu nagradu", rekao je Čović i dodao da se veoma raduje narednoj sezoni i svom debiju u Evroligi.\nNa pitanje kakav je osećaj biti "najpopularniji u familiji", ljubimac Zvezdinih navijača rekao je da mu podrška mnogo znači.\n"Lično sve ovo mi mnogo znači, imam satisfakciju, sve mi to prija, ali opet, tim je na prvom mestu, pa posle toga svi mi pojedinci. Sezona još nije gotova, mada mnogi misle da je kraj, nama sad počinje naša liga, ovo što smo osvojili treba da zaboravimo i okrenemo se novim izazovima. To je naš posao i želimo da odbranimo domaću titulu", poručio je Čović.


Građanke i građani o poglavlju 27 | EurActiv Serbia\nKonferencija "Građanke i građani o poglavlju 27" okupila je na Srebrnom jezeru više od 60 predstavnika organizacija civilnog društva, državnih institucija i eksperata, koji su kroz panel diskusije i radionice razmenili iskustva i razmatrali izazove u oblasti zaštite životne sredine. Razmatran je i značaj pregovora Srbije sa Evropskom unijom u okviru poglavlja 27 (životna sredina), kao i doprinos organizacija civilnog društva ovom procesu.\nTrodnevni skup (16-18. oktobar) je organizovao Regionalni centar za životnu sredinu za Centralnu i Istočnu Evropu (REC), Kancelarija u Srbiji, sa partnerskim organizacijama u okviru Programa podrške organizacijama civilnog društva u Srbiji (CSOnnect), finansiranog od strane Švedske međunarodne agencije za razvoj i saradnju (SIDA).\nUčesnicima konferencije se obratio Ivan Karić, državni sekretar u Ministarstvu za zaštitu životne sredine, koji je istakao da je saradnja ove institucije sa civilnim društvom jedan od ključnih segmenata u radu ministarstva, najavljujući i dalji rad na povećanju transparentnosti procesa donošenja propisa i pregovora u okviru poglavlja 27.\nMirjana Drenovak-Ivanović, članica Pregovaračkog tima za vođenje pregovora o pristupanju Srbije EU, pohvalila je doprinos civilnog društva dosadašnjem toku pregovora u ovoj oblasti i naglasila da otvaranje poglavlja 27 tek predstoji, te da će dijalog sa civilnim društvom i ubuduće biti značajan.\nPredstavljen je i dosadašnji doprinos organizacija civilnog društva procesu pregovora, pre svega kroz rad Nacionalnog konventa o EU, Koalicije 27, Banatske platforme i Vojvođanske inicijative.\nKonferencija "Građanke i građani o poglavlju 27" pružila je učesnicima priliku da razmene iskustva, mapiraju najznačajnije izazove u zaštiti životne sredine, fokusirajući se na nedostatke postojećeg pravnog okvira i propisa u izradi u ovoj oblasti, upravljanje otpadnim vodama i otpadom, kao i na finansiranje zaštite životne sredine na lokalnom nivou, zaštitu prirode i pitanje održivog upravljanja energijom u lokalnim zajednicama.\nU okviru ovih tema izrađene su i preporuke, kako za donosioce odluka, tako i za samo civilno društvo, koje bi trebalo da doprinesu poboljšanju zaštite životne sredine na lokalnom, ali i na nivou cele Srbije.\nProgram podrške civilnom društvu u Srbiji u oblasti životne sredine - CSOnnect realizuje Regionalni centar za životnu sredinu za Centralnu i Istočnu Evropu – REC od 2015. godine uz finansijsku podršku Švedske međunarodne agencije za razvoj i saradnju SIDA.\nRealizacijom ovog višegodišnjeg programa REC primenjuje inovativni pristup u podršci organizacijama civilnog društva koje u svom fokusu imaju životnu sredinu.\nSredstva kroz CSOnnect program do sada je dobilo 66 organizacija u ukupno 11 konzorcijuma, dok ove organizacije imaju potencijal da preuzmu vodeću ulogu u ključnim izazovima u vezi sa životnom sredinom u budućim pregovorima Srbije sa EU za pregovaračko poglavlje 27.